sagorsarker/bangla-wikipedia huggingface dataset:
হিল্টন চেন্নাই

হিল্টন চেন্নাই হলো একটি পাঁচ তারকা বিশিষ্ট বিলাস-বহুল হোটেল যা ইক্কাদুথাঙ্গাল, চেন্নাই, ইনার রিং রোড সংলগ্ন স্থানে অবস্থিত। এটি চেন্নাই মহানগরীয় অঞ্চলের গিণ্ডিতে অলিম্পিয়া টেকনোলজি পার্কের পাশে নির্মিত এবং হোটেলটি কাথাইপারা জংশনের নিকটে অবস্থিত। ইন্দো-সেরেসেনিক নকশায় নির্মিত হোটেলটিতে প্রাথমিক বিনিয়োগের পরিমাণ ছিল ৪০০০ মিলিয়ন টাকা। হিল্টন (জনকপুরি), হিল্ট​ন গার্ডেন-ইন (সাকেত) যা উভয়ই নতুনদিল্লীতে অবস্থিত এবং হিল্ট​ন মুম্বাই আন্তর্জাতিক বিমানবন্দরের এর পর ভারতবর্ষে হিল্ট​ন গোষ্ঠী কর্তৃক চালুকৃত চতুর্থ হোটেল হলো এই হোটেলটি। এটিকে ২৮শে ফেব্রুয়ারি ২০১১ নাগাদ হোটেলের চেয়ারম্যান এবং ব্যবস্থাপনা পরিচালক এম. নরেন্দ্র উদ্বোধন করেন।
নয় তলা বিশিষ্ট হোটেলটি ৪২-গ্রাউন্ড ভূমিতে অবস্থিত এবং এটিতে আছে ২০৪টি রুম, যার ভেতর আছে ২টি এক্সিকিউটিভ স্যুট, ১৬টি জুনিয়র স্যুট, ৭টি হিল্টন ডিলাক্স রুম, ৫৮টি হিল্টন এক্সিকিউটিভ রুম এবং ১২১টি হিল্টন কিং গেস্ট রুম। হোটেলটির অভ্যন্তরীন সৌন্দর্য হংকং এর ডিলিওনার্দো দ্বারা নকশাকৃত এবং তাকে সহায়তায় ছিল ডালাস ভিত্তিক উইলসন এবং এসোশিয়েটস। হোটেলটিতে ৫ টি স্থানে খাবার এবং পানীয় প্রদান করা হয়, যার মধ্যে আছে সাম আয়না (একটি সম সাময়িক ভারতীয় রেস্তোরা), ভিন্টেজ ব্যাংক (একটি রাজকীয় স্টাইলের ওয়াইন এবং চিজ পানশালা), কিউ বার ( একটি ছাদ খোলা রেস্তোরা), ভাস্কো (একটি সারাদিনব্যাপী খোলা রেস্তোরা যেখানে রান্নাঘরটি তিন তলায় অবস্থিত) এবং ইস্ট (একটি ক্যাফে ভূমি সংলগ্ন তলায় অবস্থিত)। 
প্রথম তলায় ৪৪৫ বর্গ মিটারের বলরুম আছে, এছাড়া সেখানে আছে দুইটি সভা রুম এবং একটি শয়নকক্ষ যেখানে সাম্প্রতিক কালের প্রযুক্তি সম্পন্ন অডিও ভিজুয়াল প্রযুক্তি রয়েছে। বলরুম, যার নাম "হিল্টন গ্রান্ড বলরুম", যার ছাদের উচ্চতা ভূমি থেকে ৪.৮ মিটার উচু এবং যার ভেতর ৭৫০ জন মানুষ ধারণ করা সক্ষম।
ছাদটির বিশেষ বৈশিষ্ট্যর মধ্যে আছে ১৫-ফিট বাই ৮০-ফিট এর একটি সুইমিং পুল যা এমনভাবে নকশা করা হয়েছে যেন মেহমানরা ঠাওর করতে পারেন মূল শহরটিকে যখন কিনা তারা সাতার কাটেন।
হোটেলের বাইরের নকশা মূলত আর্ক এবং কোর্নিকেস সমৃদ্ধ যা ভারতীয় তথাকথিত পুরাতনকালের স্থাপত্যের সংমিশ্রন। হোটেলটিতে এসআরএসএস নকশাবিদদের নিয়োগ দেয়া হয়েছিল বাইরের দেয়ালের নকশা করার জন্য। নতুনভাবে নকশা পরিবর্তন করা হয়েছিল পোলিশড গ্রানাইট এর স্তর সংযুক্ত করার জন্য। হোটেলের অভ্যন্তরভাগের নকশা করার দ্বায়িত্ব পেয়েছিলেন ডিলিওনার্দো হোসপিটালিটি ডিজাইন।
সংকেত (তথ্য প্রক্রিয়াজাতকরণ)

যোগাযোগ ও তথ্য প্রক্রিয়াজাতকরণ ক্ষেত্রে কোনও সাংকেতিক পদ্ধতির মাধ্যমে উৎপাদিত তথ্য-উপাত্তকে সাংকেতিক তথ্য-উপাত্ত বা সংক্ষেপে সংকেত বলে। সাংকেতিক পদ্ধতি বলতে কতগুলি নিয়ম বা সূত্রের সমন্বয়ে গঠিত একটি পদ্ধতিকে বোঝায় যার মাধ্যমে মানুষের বোধগম্য কোনও তথ্য-উপাত্ত যেমন বর্ণ, সংখ্যা, শব্দ, চিত্র বা ইঙ্গিতকে অন্য একটি অবোধগম্য রূপে রূপান্তর করা যায়। ইংরেজি পরিভাষায় কোড (Code) শব্দটি দিয়ে সাংকেতিক পদ্ধতি এবং ঐ পদ্ধতির মাধ্যমে উৎপাদিত সাংকেতিক তথ্য-উপাত্ত তথা সংকেত --- উভয়কেই বোঝানো হয়।
সাংকেতিক প্রক্রিয়াতে তথ্য-উপাত্তকে সংকুচিত করা হতে পারে কিংবা এর অর্থকে গুপ্ত করা হতে পারে। সাংকেতিক তথ্য-উপাত্ত সংবলিত বার্তাটিকে একটি যোগাযোগ প্রণালী (Communication channel) দিয়ে সম্প্রচার করা হতে পারে, কিংবা কোনও সংরক্ষণ মাধ্যমে (Storage medium) সংরক্ষণ করা হতে পারে।
সাংকেতিক পদ্ধতির সবচেয়ে প্রাচীন ও সরল উদাহরণ হল মানুষের মুখের স্বাভাবিক ভাষা, যার সুবাদে একজন ব্যক্তি কথা বলার (speech) মাধ্যমে অন্য ব্যক্তির সাথে যোগাযোগ স্থাপন করে এবং সে যা কিছু দেখে, শোনে, অনুভব করে বা চিন্তা করে, তা উপস্থিত এক বা একাধিক শ্রোতাকে মৌখিক বার্তারূপে জ্ঞাপন করতে বা অবহিত করতে পারে। কিন্তু কোনও ব্যক্তির কণ্ঠ যত বেশি দূরত্ব পর্যন্ত শোনা যায়, ঠিক ততদূর পর্যন্ত মুখের ভাষার পরিধি সীমিত, ফলে মানুষের মুখের স্বাভাবিক ভাষা শোনার জন্য অন্য শ্রোতাদেরকে বক্তার কথা বলার সময় কাছাকাছি অবস্থানে উপস্থিত থাকতে হয়। এরপর লিখন পদ্ধতির উদ্ভাবনের ফলে কথিত ভাষাকে দৃশ্যমান প্রতীকে রূপান্তর করা সম্ভব হয় এবং যোগাযোগের পরিসর স্থান-কালের সীমাবদ্ধতা অতিক্রম করতে সক্ষম হয়। ১৯শ শতকে টেলিগ্রাফ বা দূরলিখন প্রযুক্তির উদ্ভাবনের সুবাদে লিখিত বার্তা এবং এরপর বিংশ শতাব্দীতে টেলিফোন বা দূরালাপনী প্রযুক্তির উদ্ভাবনের ফলে মৌখিক বার্তাকে তাৎক্ষণিকভাবে স্থান-কালের সীমানা পেরিয়ে জ্ঞাপন করা সম্ভব হয়।
সাংকেতিকীকরণ (Encoding এনকোডিং) প্রক্রিয়াতে কোনও ডিজিটাল ব্যবস্থাতে প্রবিষ্ট কিংবা যোগাযোগের কোনও উৎস থেকে প্রাপ্ত মানুষের বোধগম্য তথ্য-উপাত্তকে যোগাযোগ বা সংরক্ষণের স্বার্থে সুনির্দিষ্ট পদ্ধতির মাধ্যমে অবোধগম্য সংকেতে রূপান্তর করা হয়। এর বিপরীতমুখী প্রক্রিয়া হল বিসাংকেতিকীকরণ (Decoding ডিকোডিং) যেখানে সাংকেতিক তথ্য-উপাত্তকে (কোড) সুনির্দিষ্ট পদ্ধতিতে পুনরায় মানুষের বোধগম্য একটি রূপে (যেমন মানুষের কোনও স্বাভাবিক ভাষার রূপে) ফিরিয়ে আনা হয়।
আধুনিক ডিজিটাল ইলেক্ট্রনিক যন্ত্র কম্পিউটারে যোগাযোগ ও তথ্য বিশ্লেষণের জন্য যে সাংকেতিক পদ্ধতি ব্যবহার করা হয় তা হল বাইনারি সাংকেতিক পদ্ধতি।
সরকারি হাজী আবদুল বাতেন কলেজ

সরকারি হাজী আব্দুল বাতেন কলেজ যা সরকারি হাজী এ বি কলেজ নামেও পরিচিত, বাংলাদেশের চট্টগ্রাম জেলার সন্দ্বীপ-এ অবস্থিত একটি শিক্ষাপ্রতিষ্ঠান। কলেজটি ১৯৬৮ সালে প্রতিষ্ঠিত। এই কলেজটি জাতীয় বিশ্ববিদ্যালয়ের অধিভুক্ত।
১৯৬৭ সালে হাজী আবদুল বাতেন সওদাগর একটি কলেজ প্রতিষ্ঠিত করার প্রস্তাব দেন। তার প্রস্তাব তখনকার জেলা প্রসাশক আমলে নেন। তখন তিনি প্রস্তাব করেন যে যদি তার বাড়ির পাশে কলেজ হয় তবে তিনি ১০০ শতাংশ খরচ দিবেন। কিন্তু তার বাড়ির পাশে না হওয়ায় তিনি ৫০ শতাংশ খরচ বহন করেন। ১৯৬৮ সাল থেকে কলেজটির একাডেমিক কার্যক্রম শুরু হয়। এটি প্রথমে সন্দ্বীপের রহমতপুরস্থ কদম মোবারক নামক স্থানে প্রতিষ্ঠা করা হয়। নদী ভাঙ্গনের কারণে পরবর্তীতে এটি মুছাপুর ইউনিয়নস্থ সেনের হাটের দক্ষিণ পাশে নতুন করে নির্মাণ করা হয়। ১৯৭২ সালে এটি স্নাতক (পাস) স্বীকৃতি লাভ করে। ২০১৩ সালে এটি স্নাতক(সম্মান) কলেজ হিসাবে স্বীকৃতি লাভ করে।
বাইনারি কোডেড ডেসিমাল (বিসিডি)

বাইনারি কোডেড ডেসিমাল (বিসিডি) হল এমন একটি পদ্ধতি যার মাধ্যমে বাইনারি কোডকে ৪ বিট করে codice_1 অক্ষরের দ্বারা প্রকাশ করা হয়। এই কোডের মান দেখতে দশমিক সংখ্যার মতো তাই একে Binary Coded Decimal বলা হয়; যদিও ডেসিমাল কোড ও বাইনারি কোডেড ডেসিমাল দেখতে একই রকম হলেও প্রকৃত মান ভিন্ন।
BCD এর পূর্ণ রূপ হলো 'Binary Coded Decimal '। ডেসিমেল সংখ্যার প্রতিটি অঙ্ককে (০ থেকে ৯ পর্যন্ত) সমতুল্য চার-বিট বাইনারি দ্বারা প্রতিস্থাপন করার পর প্রাপ্ত কোডকে BCD কোড বলে। অন্যকথায় BCD কোড একটি ৪-বিট বাইনারি ভিত্তিক কোড। BCD কোড কোন সংখ্যা পদ্ধতি নয়। এটি সাধারণত ডেসিমেল সংখ্যার প্রতিটি অঙ্ককে বাইনারিতে এনকোড করার পদ্ধতি। তাই বলা যায় BCD কোড এবং বাইনারি সংখ্যা এক নয়। BCD কোড ক্যালকুলেটর, ডিজিটাল ঘড়ি ও ভোল্টমিটার প্রভৃতিতে ব্যবহৃত হয়।
নিম্নে কয়েক ধরনের BCD কোডের নাম দেওয়া হলো-
"codice_2 - codice_3পর্যন্ত ডেসিমেল সংখ্যার BCD 8421-(NBCD) কোড নিচের টেবিলে দেখানো হল-
. For example, the BCD digit 6, '0110'b in 8421 notation, is '1100'b in 4221 (two encodings are possible), '0110'b in 7421, and '1001'b (6+3=9) in excess-3.
এ পদ্ধতিতে বাইনারি সংখ্যাকে ৪ বিটে ভাগ করা হয়; কারণ ৩ বিটে ভাগ করা হলে তা অক্টাল মান প্রকাশ করবে। ৪ বিটের সর্ব্বোচ্চ ধারণ ক্ষমতা (১+২+৪+৮) = ১৫; যা দশমিক কোডকে সহজে প্রকাশ করতে পারে।
মেহবুবা মুফতি

মেহবুবা মুফতি সাঈদ (জন্মঃ ২২ মে ১৯৫৯) হলেন ভারতের নিয়ন্ত্রণাধীন প্রাক্তন জম্মু ও কাশ্মীরের রাজনীতিবিদ। তিনি প্রথম নারী হিসেবে ২০১৬ থেকে ২০১৮ পর্যন্ত জম্মু ও কাশ্মীরের মুখ্যমন্ত্রী হিসেবে দায়িত্ব পালন করেছেন। হলেন কাশ্মীরের প্রাক্তন মুখ্যমন্ত্রী মুফতি মুহাম্মদ সাঈদের মেয়ে ও প্রাক্তন সংসদ সদস্য। তিনি ১৯৯৬ সালে প্রথমবার কংগ্রেসের হয়ে নির্বাচনে প্রতিদ্বন্দিতা করেন ও বিধানসভার সদস্য নির্বাচিত হন। পরবর্তীতে তার পিতা ১৯৯৯ সালে জম্মু ও কাশ্মীর পিপলস ডেমোক্রেটিক পার্টি গঠন করলে তিনিও সেই দলে যোগ দেন।
মেহবূবা মুফতি ১৯৫৯ সালের ২২ মে কাশ্মীরের অনন্তনাগ নামক স্থানে জন্মগ্রহণ করেন। তার পিতার নাম মু্ফতি মুহাম্মদ সাঈদ ও মাতা গুলশান আরা। তারা তিন ভাই বোন। তার ভাই তাসদুক মুফতি হলিউডের একজন প্রথ্যাত সিনেমাটোগ্রাফার এবং বোন রুবিয়া সাঈদ তিনি একজন চিকিৎসক।
মেহবূবা মুফতি স্থানীয় বিদ্যালয়ে পড়াশুনা শেষ করে কাশ্মীর বিশ্ববিদ্যালয়ে আইন নিয়ে পড়াশুনা করেন। 
মেহবূবা মুফতির স্বামীর নাম জাবেদ ইকবাল শাহ, যিনি নিজে ন্যাশনাল কনফারেন্স দলের একজন প্রখ্যাত নেতা।
আদিল হোসেন নোবেল

নোবেল (জন্ম: ২০ ডিসেম্বর ১৯৬৮ ) একজন বাংলাদেশী মডেল। তার পুরো নাম আদিল হোসেন নোবেল। তিনি চট্টগ্রাম শহরে জন্মগ্রহণ করেন। মডেলিং এর পাশাপাশি তিনি কিছু টিভি নাটকে অভিনয় করেছেন। তিনি ভীট চ্যানেল আই ফিমেল মডেল হান্ট" অনুষ্ঠানের বিচারক ছিলেন। তিনি ছয়বার তারকা জরিপে সেরা মডেল হিসেবে মেরিল-প্রথম আলো পুরস্কার অর্জন করেন।
নোবেল চট্টগ্রামে জন্মগ্রহণ করেন এবং সেখানেই বেড়ে ওঠেন। ১৯৮৯ সালে চট্টগ্রাম কলেজ থেকে স্নাতক সম্পন্ন করে ঢাকা চলে আসেন। তিনি ভিক্টোরিয়া ইউনিভার্সিটি থেকে এমবিএ সম্পন্ন করেন। এছাড়া তিনি সিঙ্গাপুর ইনস্টিটিউট অব ম্যানেজমেন্ট, ইন্ডিয়ান ইনস্টিটিউট অব ম্যানেজমেন্ট এবং জেভিয়ার লেবার রিলেশনস ইনস্টিটিউট থেকে ‘কি অ্যাকাউন্টস ম্যানেজমেন্ট’-এর ওপর উচ্চতর প্রশিক্ষণ নিয়েছেন। ছাত্র অবস্থায় মডেল হিসেবে কাজ করার জন্য তার এক কাজিন তাকে পরামর্শ। জনপ্রিয় অভিনেতা ও বিজ্ঞাপন নির্মাতা আফজাল হোসেন নির্মিত স্প্রাইটের একটি বিজ্ঞাপনে তিনি প্রথম কাজ করেন। টেকনিক্যাল কারণে ওই বিজ্ঞাপনটি প্রচার হয়নি। আফজাল হোসেনের নির্দেশনায় ‘আজাদ বলপেন’র ‘Lonely Day, Lonely Night’ বিজ্ঞাপনটি নোবেলের প্রথম ব্যাপক দর্শকপ্রিয় বিজ্ঞাপন।
১৯৯১ সালে ফ্যাশন শো-এর মাধ্যমে নোবেল তার কর্মজীবন জীবন শুরু করেন। তার করা টেলিভিশন বিজ্ঞাপনগুলোর মধ্যে রয়েছে এইচআরসি চা, আজাদ বলপয়েন্ট কলম, আরসি কোলা, পাকিজা শাড়ী, কেয়া সাবান, কেয়া লিপ জেল এবং এশিয়ান পেইন্ট। নোবেল এবং আরেক অভিনেত্রী মৌ একসময় টেলিভিশন মডেলিং-এ জনপ্রিয় জুটি ছিলেন।
মডেলিং এর সাথে সাথে তিনি কিছু টিভি নাটকে অভিনয় করেছেন। তার প্রথম নাটক প্রাচীর পেরিয়ে, যেটি বাংলাদেশের প্রথম প্যাকেজ টিভি নাটক। নাটকটি ১৯৯৫ সালে বাংলাদেশ টেলিভিশনে প্রচারিত হয়। তিনি লেখক কাজী আনোয়ার হোসেনের জনপ্রিয় চরিত্র মাসুদ রানা চরিত্রেও অভিনয় করেন।
নোবেল ১৯৯৩ সালে এমজিএইচ গ্রুপের জাহাজ বিভাগে যোগ দেন। ১৯৯৬ সালের জুলাইয়ে তিনি কোটস বাংলাদেশ লিমিটেডে যোগ দেন। তিনি কোটস বাংলাদেশ লিমিটিডের মার্কেটিং সার্ভিসের জেনারেল ম্যানেজার নিযুক্ত হন। ২০১০ সালে তিনি ওয়ারিদ টেলিকম লিমিটেডের (বর্তমানে এয়ারটেল) বিপণন বিভাগে হেড কর্পোরেট এবং এসএমই সেলস হিসেবে নিযুক্ত হন। বর্তমানে নোবেল রবির সেলস অ্যান্ড মার্কেটিং ডিপার্টমেন্টে ‘হেড অব এন্টারপ্রাইজ বিজনেস’ হিসেবে কর্মরত আছেন।
নোবেল ভিট-চ্যানেল আই ফিমেল মডেল হান্ট প্রতিযোগিতার বিচারক ছিলেন। এছাড়া লাক্স চ্যানেল আই সুপারস্টারের অতিথি বিচারকও ছিলেন।
নোবেল ছয়বার তারকা জরিপে সেরা মডেল হিসেবে মেরিল-প্রথম আলো পুরস্কার ও দুইবার সিজেএফবি পারফরম্যান্স পুরস্কার অর্জন করেন।
এইচডি ২০৩৯

এইচডি ২০৩৯ ফিনিক্স নক্ষত্রমণ্ডলে অবস্থিত একটি হলুদ বামন বা উপ দৈত্যাকার তারা। এই তারা খালি চোখে দেখা যায়না এবং এটি সূর্য থেকে প্রায় ৩৩০ আলোকবর্ষ দূরে। এইচডি ২০৩৯ অপেক্ষাকৃত স্থিতিশীল তারা,এর কক্ষপথে বৃহস্পতি গ্রহের চেয়ে তিন গুন বেশি ওজনের একটি গ্রহ আবিষ্কৃত হয়েছে,যেটি এইচডি ২০৩৯বি নামে পরিচিত যা কিনা মানব আবিষ্কৃত ১০০ তম গ্রহ।
এইচডি ২০৩৯ এর নামকরণ হেন্দরি ড্রেপারের ক্যাটালগ থেকে করা হয়েছে। এই ক্যাটালগটি ১৯১৮ থেকে ১৯২৪ সালের মাঝামাঝি সময়ে প্রকাশিত হয়, যা ১৯১১ থেকে ১৯১৫ সালে এর মাঝামাঝি সময়ে এনি জাম্প কেনন এবং তার দলের সমন্বয়ে তৈরিকৃত। এইচডি ২০৩৯ এর সাইরাস, প্রছায়ন এবং আল্ডেবারান তারার সাথে সাদৃশ্য পূর্ণ কোনো সাধারন নাম নেই।
এইচডি ২০৩৯ একটি স্থিতিশীল জি-টাইপ তারা,যার মানে এটি সূর্য থেকে দেখা যেতে পারে এমন সাদা আলোয় দিপ্তিময়। ভরের ক্ষেত্রে এটি অভিন্ন বৈশিষ্ট্য প্রদর্শণ করে। এইচডি ২০৩৯ এর ব্যসার্ধ সূর্যের ৬ ভাগের ৫ ভাগ। এই তারা সূর্যের চেয়ে একটু বেশি উষ্ণ, এর তাপমাত্রা ৫৯৮৪ কেলভিন যেখানে সূর্যের পৃষ্ট তাপ ৫৭৭৮ কেলভিন। এইচডি ২০৩৯ অসাধারণভাবে ধাতু সমৃদ্ধ যার কারণে এটি জ্যোতির্বিজ্ঞানের মনোযোগ আকর্ষণ করেছে।
পৃথিবী থেকে পর্যবেক্ষণকালীন এই তারা নবম মাত্রার, এর মানে এটি খালি চোখে দৃশ্যমান না,কিন্তু টেলিস্কোপ দিয়ে দেখা যায়। এইচডি ২০৩৯ সূর্য থেকে প্রায় ৩৩০ আলোকবর্ষ দূরে অবস্থিত, যা কিনা রাতের আকাশে দৃশ্যমান দ্বিতীয় উজ্জ্বলতম তারা কেনোপাস এর সূর্য থেকে দূরত্বের সমান।
২০০২ সালে অ্যাংলো - অস্ট্রেলিয়ান গ্রহ অনুসন্ধানি দল একটি গ্রহ খুজে পায় যেটি তারাটিকে অনেকটা হেলানো কক্ষপথে পরিভ্রমণ করছে। এর নিন্মতম ভর বৃহস্পতির তিন গুণের বেশি এবং এর কক্ষীয় পর্যায়কাল তিন বছরের বেশি। গ্রহটি তারাটিকে প্রদক্ষিণ কালে দুই AU দূরত্ব বজায় রাখে।পৃথিবীর ক্ষেত্রে কল্পনা করতে গেলে, পৃথিবী সূর্যকে প্রদক্ষিণকালে এক AU দূরত্ব বজায় রাখে। রাখে।পৃথিবীর ক্ষেত্রে কল্পনা করতে গেলে, পৃথিবী সূর্যকে প্রদক্ষিণকালে এক AU দূরত্ব বজায় রাখে। 'এইচডি ২০৩৯বি' এর আবিষ্কার সাধারনভাবে জানানো হয়েছিল,পর্যবেক্ষকরা কোনো সংবাদ সম্বেলন এর আয়োজন করেননি,এই গ্রহের অস্তিত্বের কোন আনুষ্ঠানিক ঘোষণাও করা হয়নি। হয়নি।বৈজ্ঞানিক সম্প্রদায় দ্বারা ১০০তম এই গ্রহের অস্তিত্ব যাচাই করা হয়েছে।
সাদিয়া ইসলাম মৌ

সাদিয়া ইসলাম মৌ (জন্ম ২১ জুন ১৯৭৬) হলেন বাংলাদেশের একজন মডেল এবং নৃত্যশিল্পী। তার প্রথম মডেল কর্মজীবন শুরু হয় ১৯৮৯ সালে। তিনি বেশ কিছু টেলিভিশন নাটকেও অভিনয় করেছেন।
মৌ ১৯৭৬ সালের ২১শে জুন জন্মগ্রহণ করেন। মৌ এর মা রাশা ইসলাম ছিলেন বাংলাদেশের স্টিল অ্যাড মডেলিং-এর পথিকৃৎ এবং বাংলাদেশের প্রথম মডেল ও নৃত্যশিল্পী। সাড়ে তিন বছর বয়সে মৌ যখন স্কুলে ভর্তি হলেন, তখনই তাকে নাচের স্কুলে ভর্তি করে দিয়েছিলেন তার মা। তার নানা আজফার হাসান মাহমুদ ছিলেন শান্তিনিকেতনের শিক্ষার্থী এবং রবীন্দ্রনাথের ছাত্র। তার মা তাকে জোর করে বুলবুল ললিতকলা একাডেমিতে ভর্তি করান। তার গুরু ছিলেন রাহিজা খানম ঝুনু এবং কবিরুল ইসলাম রতন।
মৌ বাংলাদেশের একজন মডেল হিসেবে কর্মজীবন শুরু করেন। ২০০০ এর দশকে তিনি সবচেয়ে সফল নারী মডেল। তিনি একজন সফল নৃত্যশিল্পীও। তিনি চিত্রাঙ্গদা, শ্যামা, মায়ার খেলা, চণ্ডালিকা, নকশীকাঁথার মাঠ, ইত্যাদি নাটকে অভিনয় করেছেন। মডেলিং এবং নৃত্যে তিনি যতটা সবলীল অভিনয় করেন বেছে বেছে। ১৯৯৪ সালে তিনি প্রথম অভিনয় করেন টেলিভিশন নাটক "অভিমানে অনুভবে"-এ। মৌ অভিনীত উল্লেখযোগ্য কয়েকটি নাটকগুলো হলোঃ অল দ্য বেস্ট, বদনাম, মনে পড়ে রুবি রায়, নীল আকাশ প্রেম বিষ, ইত্যাদি।
মডেলিং-এ এখন খুব কম দেখা দিলেও নৃত্য করেন নিয়মিত। বর্তমানে তিনি বাংলাদেশ একাডেমি অব ফাইন আর্টস (বাফা)-এর ব্যবস্থাপনা পরিচালক হিসেবে আছেন।
মৌ জনপ্রিয় অভিনেতা জাহিদ হাসনকে বিয়ে করেন। তার মেয়ের নাম পুস্পিতা এবং ছেলের নাম পূর্ণ।
মাদাগাস্কার প্ল্যান

মাদাগাস্কার প্ল্যান হচ্ছে দ্বিতীয় বিশ্বযুদ্ধের সময় জার্মান সরকার কর্তৃক গৃহীত একটি প্রস্তাবিত পরিকল্পনা।
দ্বিতীয় বিশ্বযুদ্ধের সময় নাৎসি জার্মানির হাতে ফ্রান্স এর পতন হলে ফ্রান্সের উপনিবেশগুলোও জার্মানদের দখলে চলে যায়। ১৯৪০ সালের জুনের দিকে নাৎসি সরকার ইউরোপের ঈহুদিদের মাদাগাস্কার দ্বীপে জোরপূর্বক পুনর্বাসন করার একটি পরিকল্পনা হাতে নেয়; এই প্রস্তাবটিই মাদাগাস্কার প্ল্যান নামে পরিচিতি পায়।
জে. জে. ফেরিস

জন জেমস ফেরিস (; জন্ম: ২১ মে, ১৮৬৭ - মৃত্যু: ১৭ নভেম্বর, ১৯০০) সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। দলে তিনি মূলতঃ বামহাতি সুইং বোলার হিসেবে পরিচিত ছিলেন। এছাড়াও বামহাতে ব্যাটিং করতেন জে. জে. ফেরিস। স্বল্প কয়েকজন ক্রিকেটারদের একজন হিসেবে একাধিক দলের পক্ষে টেস্ট ক্রিকেটে প্রতিনিধিত্ব করেন তিনি। ক্রিকেট ইতিহাসে অসামান্য নজির স্থাপন করেন অস্ট্রেলিয়ার বিলি মিডউইন্টার, বিলি মারডক, জন ফেরিস, স্যামি উডস ও আলবার্ট ট্রট। তারা প্রত্যেকেই ইংল্যান্ডের পক্ষে টেস্ট ক্রিকেটে অংশগ্রহণ করেছেন। ঘরোয়া ক্রিকেটে নিউ সাউথ ওয়েলসের পক্ষে খেলতেন।
১৮৮৬-৮৭ মৌসুমে আলফ্রেড শয়ের নেতৃত্বাধীন সফরকারী ইংল্যান্ড দলের বিপক্ষে প্রথম-শ্রেণীর ক্রিকেটে নিউ সাউথ ওয়েলসের সদস্য হিসেবে অভিষেক ঘটে তার। খেলায় তিনি সাত উইকেট পান। তন্মধ্যে, দ্বিতীয় ইনিংসেই তিনি পাঁচ-উইকেট পেয়েছিলেন। এরপর আরও কয়েকটি খেলায় সুন্দর ক্রীড়াশৈলী উপস্থাপনার ফলে সিডনিতে অনুষ্ঠিত প্রথম টেস্টে খেলার সুযোগ পান।
২৮ জানুয়ারি, ১৮৮৭ তারিখে ইংল্যান্ডের বিপক্ষে তার টেস্ট অভিষেক ঘটে। ইংল্যান্ড তাদের প্রথম ইনিংসে শোচনীয়ভাবে ব্যর্থ হয় যা তাদের ৪৫ রান অদ্যাবধি সর্বনিম্ন রান হিসেবে স্বীকৃত। চার্লি টার্নারকে নিয়ে তিনি এ ধ্বংসযজ্ঞ চালান। খেলায় তিনি নয় উইকেট পান ও দ্বিতীয় ইনিংসে বিলি বার্নসের ৬/২৮ লাভের প্রেক্ষিতে মাত্র ১৩ রানের জয় পেয়েছিল ইংল্যান্ড দল। দ্বিতীয় টেস্টে আবারো নয় উইকেট পান। কিন্তু ইংল্যান্ড পুনরায় জয় পায়। ১৮৮৭-৮৮ সালে সফরের একমাত্র টেস্টে তিনি কেবলমাত্র শীর্ষ ছয় ইংরেজ ব্যাটসম্যানের উইকেট নিয়েছিলেন। ১৮৮৮ সালে অস্ট্রেলিয়া দলের সাথে ইংল্যান্ড যান। লর্ডসে প্রথমবারের মতো তার খেলোয়াড়ী জীবনে টেস্ট জয়ী দলের সদস্য হন। টার্নারের সাথে জুটি গড়ে দু’জনে আঠারো উইকেট দখল করলে অস্ট্রেলিয়া ৬১ রানে জয় পায়। স্বাগতিক দল পরবর্তী দুই টেস্টে জয় পেলে অ্যাশেজ ট্রফি ইংল্যান্ডের কাছেই রয়ে যায়।
১৮৯০ সালে তিনি পুনরায় ইংল্যান্ড সফরে যান। ১৩ উইকেট নিলেও তার দল আরেকটি সিরিজে পরাজিত হয়। ঐ মৌসুমে তিনি ১৮৬ উইকেট তুলেছিলেন। এবার তিনি স্থায়ীভাবে সেখানে বসবাস করতে থাকেন। ১৮৯১-৯২ মৌসুমে ইংল্যান্ডের পক্ষে একমাত্র টেস্টে দক্ষিণ আফ্রিকার বিরুদ্ধে খেলেন। স্মর্তব্য যে, তার সাবেক অস্ট্রেলীয় সঙ্গী বিলি মারডকও ইংল্যান্ডের পক্ষে ঐ খেলায় অংশ নিয়েছিলেন। কিন্তু ঐ সময়ে এটি টেস্টের মর্যাদা না পেলেও পরবর্তীকালে দেয়া হয়। ফেরিস স্বাগতিক দলকে ইনিংস ও ১৮৯ রানের ব্যবধানে জয়ী হতে সহায়তা করেন। এ টেস্টটিই তার সর্বশেষ টেস্ট ছিল। সমগ্র খেলোয়াড়ী জীবনে ১২.৭০ গড়ে ৬১ টেস্ট উইকেট পান। কেবলমাত্র জর্জ লোহম্যান তার তুলনায় ভালো বোলিং গড়ের অধিকারী ছিলেন।
১৮৯২ থেকে ১৮৯৫ সাল পর্যন্ত বেশ কয়েক মৌসুম কাউন্টি ক্রিকেটে অতিবাহিত করেন। গ্লুচেস্টারশায়ারের সদস্য হিসেবে ১৮৯৩ সালে একমাত্র সেঞ্চুরি হাঁকান। খেলোয়াড়ী জীবনের শেষদিকে ১৮৯৫-৯৬ মৌসুমের শেফিল্ড শিল্ডে সাউথ অস্ট্রেলিয়ার পক্ষে একটি খেলায় অংশ নিয়েছিলেন। ঐ খেলায় ব্যাটিং উদ্বোধনে নামলেও শূন্য রানে আউট হন। এরপর ১৮৯৭-৯৮ মৌসুমে নিউ সাউথ ওয়েলসের পক্ষে আরও দুই খেলায় অংশ নেন। শেষ খেলায় অর্ধ-শতক করলেও তিনি কোন বল করেননি।
ফেরিসের পতন ঘটে মর্মান্তিকভাবে। দ্বিতীয় বোরের যুদ্ধে ব্রিটিশ সেনাবাহিনীতে অন্তর্ভুক্ত হন। কিন্তু জ্বরে ভোগেন ও মাত্র ৩৩ বছর বয়সে দক্ষিণ আফ্রিকার ডারবানে তার দেহাবসান ঘটে।
১৮৮৯ সালে প্রথমবারের মতো প্রবর্তিত উইজডেন বর্ষসেরা ক্রিকেটারের একজনরূপে মনোনীত হন।
রিকনকোয়েস্টা

রিকনকোয়েস্টা ( "পুনর্বিজয়") দ্বারা ইবেরিয়ান উপদ্বীপে ৭১১ সালে মুসলিমদের স্পেন জয় থেকে শুরু করে গ্রানাডার পতন পর্যন্ত মোটামুটি ৭৮১ বছরের সময়কালকে বোঝানো হয়। নতুন পৃথিবী আবিষ্কারের আগে এই সময় সমাপ্ত হয়।
ইতিহাসবিদরা কোভাডুনগার যুদ্ধকে রিকনকোয়েস্টার সূচনা হিসেবে ধরেন। এতে পেলাজিয়াসের অধীন একটি ক্ষুদ্র সেনাবাহিনী উত্তর ইবেরিয়ার পার্বত্য অঞ্চলে উমাইয়া বাহিনীকে পরাজিত করে ক্ষুদ্র খ্রিষ্টান রাজ্য এস্টুরিয়াস প্রতিষ্ঠা করে।
আন্না সলুঙ্কে

আন্না সলুঙ্কে () একজন ভারতীয় অভিনেতা ছিলেন, যিনি প্রথমদিকের ভারতীয় চলচ্চিত্রে নারীচরিত্রে অভিনয় করেন। তিনি প্রথম ভারতীয় অভিনেতা ছিলেন যিনি একাধারে নায়ক ও নায়িকার চরিত্রে অভিনয় করেন।
আন্না সলুঙ্কে প্রথম জীবনে বম্বে শহরের গ্র্যান্ট রোডে একটি হোটেলের রাঁধুনি ছিলেন। ১৯১৩ খ্রিষ্টাব্দে দাদাসাহেব ফালকে তাঁর প্রথম ভারতীয় পূর্ণদৈর্ঘ্যের চলচ্চিত্র রাজা হরিশচন্দ্রে রাণী তারামতীর চরিত্রে কোন অভিনেত্রী খুঁজে না পাওয়ায় সুদর্শন চেহারার আন্না সলুঙ্কেকে এই চরিত্রে অভিনয় করার জন্য রাজী করান।
দাদাসাহেব ফালকে নির্মিত পরবর্তী লঙ্কা দহন নামক চলচ্চিত্রে সলুঙ্কে ভারতীয় চলচ্চিত্রের ইতিহাসে প্রথম দ্বৈত ভূমিকায় অভিনয় করেন। এই চলচ্চিত্রে তিনি একাধারা রাম ও সীতার ভূমিকায় অভিনয় করেন। এছাড়া তিনি ১৯২২ খ্রিষ্টাব্দে "সত্যনারায়ণ" ও ১৯২৩ খ্রিষ্টাব্দে "বুদ্ধ দেব" নামক দুইটি চলচ্চিত্রে নারী চরিত্রে অভিনয় করেন।
ডেভিড হুকস

ডেভিড উইলিয়াম হুকস (; জন্ম: ৩ মে, ১৯৫৫ - মৃত্যু: ১৯ জানুয়ারি, ২০০৪) অ্যাডিলেডের মাইল এন্ড এলাকায় জন্মগ্রহণকারী অস্ট্রেলিয়ার প্রথিতযশা আন্তর্জাতিক ক্রিকেটার, কোচ ও ধারাভাষ্যকার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। আক্রমণধর্মী বামহাতি ব্যাটসম্যান ডেভিড হুকস মূলতঃ মাঝারিসারির ব্যাটসম্যান ছিলেন। এছাড়াও তিনি দক্ষিণ অস্ট্রেলিয়ার পক্ষে অধিনায়কত্ব করেন।
অস্ট্রেলিয়ার ঘরোয়া ক্রিকেটে বেশ কয়েকবছর শীর্ষস্থানীয় ক্রিকেটারের মর্যাদা পান। এ প্রসঙ্গে উইজডেন অভিহিত করে যে, ‘তিনি প্রথম-শ্রেণীর ক্রিকেটে সাফল্য পেয়েছেন মূলতঃ দ্বিতীয় শ্রেণীর বোলিংয়ের কারণে।’ ১৯৮২ সালে ভিক্টোরিয়ার বিপক্ষে মাত্র ৩৪ বলে শতরান করেন।
১৯৮৩-৮৪ মৌসুমে দক্ষিণ অস্ট্রেলিয়ার পক্ষে নিয়মিত অধিনায়কের দায়িত্বে থাকাকালে তার অনুপস্থিতিতে দলের অধিনায়কত্ব লাভ করেন কেভিন রাইট।
১৯৭৭ সালে মেলবোর্নে অনুষ্ঠিত শতবার্ষিকী টেস্টে ইংল্যান্ডের বিপক্ষে তার টেস্ট অভিষেক ঘটে। খেলায় তিনি ইংরেজ অধিনায়ক টনি গ্রেগের বলে ধারাবাহিকভাবে পাঁচটি বাউন্ডারি হাঁকিয়েছিলেন। তা স্বত্ত্বেও অস্ট্রেলিয়া দলে নিয়মিত সদস্য হতে পারেননি। সমগ্র খেলোয়াড়ী জীবনে তিনি মাত্র ২৩ টেস্টে অংশ নিতে পেরেছেন।
শেফিল্ড শিল্ডে সর্বোচ্চ রান সংগ্রহকারী হিসেবে খেলোয়াড়ী জীবনের সমাপ্তি ঘটান। ১৯৯০-৯১ মৌসুমে ডেভিড হুকসকে প্রথমবারের মতো সাউথ অস্ট্রেলিয়া কর্তৃপক্ষ আর্থিক সুবিধা গ্রহণের বছর হিসেবে সম্মাননা প্রদান করে। পরের মৌসুমে পিটার স্লিপকে দ্বিতীয় খেলোয়াড় হিসেবে সম্মানিত করে।
২০০৩ সালে সফরকারী বাংলাদেশ দলের বিপক্ষে টেস্ট খেলার পূর্বে সফরকারী দলের বিরুদ্ধে বিরূপ মন্তব্য করে বিতর্কের সৃষ্ট করেন। তিনি বলেছিলেন যে, অস্ট্রেলিয়া টেস্টের প্রথম দিনেই ফলাফল এনে দিতে সক্ষম।
আদম সুরত

আদম সুরত বাংলাদেশী আধুনিক চিত্রশিল্পী এস এম সুলতানের জীবন-কাজ নির্ভর ১৯৮৯ সালের প্রামাণ্যচিত্র। এটির চিত্রনাট্য রচনা এবং পরিচালনা করেছেন তারেক মাসুদ। এটি মাসুদের অভিষেক প্রামাণ্যচিত্র। সুলতানের দৈনন্দিন কর্ম ও শিল্পজীবন চিত্রায়নের পাশাপাশি বাংলার সংস্কৃতি এবং কৃষিচিত্র উপস্থাপন করা হয়েছে এই প্রামাণ্যচিত্রে।
প্রামাণ্যচিত্রটির নির্বাহী প্রযোজনা করেছেন ক্যাথরিন মাসুদ। চিত্রগ্রহণ করেছেন মিশুক মুনীর এবং সম্পাদনা করেছেন নজরুল ইসলাম। বাংলা ও ইংরেজি ধারাবর্ণনা করেছেন যথাক্রমে জয়ন্ত চট্টোপাধ্যায় এবং আলমগীর কবির।
১৯৮২ সালে শিল্পী এস এম সুলতান বিষয়ক আহমদ ছফা রচিত একটি লেখা মাসুদকে এই প্রামাণ্যচিত্র নির্মাণে উদ্বুদ্ধ করে। সে সময়ে তিনি চলচ্চিত্র বিষয়ে অধ্যয়নের জন্য পুনা ফিল্ম ইনস্টিটিউটের বৃত্তি পান, এবং সেখানে পড়তে যাওয়ার পরিকল্পনা থাকলেও নথিপত্রের জটিলতায় তা সম্ভব হয় নি। সে সময় মাসুদ বাংলাদেশ ফিল্ম আর্কাইভসের ফিল্ম অ্যাপ্রিসিয়েশন কোর্স সদ্য শেষ করে চলচ্চিত্র বিষয়ে যুক্তরাষ্ট্রে অধ্যয়নের পরিকল্পনা করেন। যদিও এবারো চিত্রগ্রাহক এবং তৎকালীন মাসুদের শিক্ষক আনোয়ার হোসেনের উৎসাহে শেষ পর্যন্ত তিনি বিদেশে অধ্যয়নেয় বিষয় বাদ দেন। অধ্যয়নের জন্য জমানো সমস্ত অর্থব্যায়ে, সুলতানের ওপর তথ্যচিত্রের কাজ শুরু করেন। ১৯৮২ সাল থেকে টানা সাত বছর ধরে ১৯৮৯ সাল পর্যন্ত মাসুদ প্রামাণ্যচিত্রটি নির্মাণ করেন। প্রাথমিক অবস্থায় শিল্পী সুলতান স্বভাববশত গণমাধ্যম বা ক্যামেরার সামনে আসতে অনিচ্ছা প্রকাশ করেন। এ বিষয়ে তিনি বলেন:
তথ্যচিতের উপস্থাপনায় প্রাথমিক ধারণাগুলি ছিলো সুলতানের দৈনন্দিন জীবন, বাংলার সংস্কৃতি এবং কৃষিচত্রি।
"আদম সুরতের" চিত্রগ্রাহক হিসেবে শুরুতে আনোয়ার হোসেনের কাজ করার কথা ছিল। কিন্তু সেই সময় তিনি ইউনেস্কোর স্টিল ফোটোগ্রাফির একটি অ্যাসাইনমেন্টে আফ্রিকায় চলে যান। ফলে পূর্বে সহকারী চিত্রগ্রাহক হিসাবে কাজ করার কথা থাকলেও মিশুক মুনীর মূল চিত্রগ্রাহক হিসেবে কাজ করেন।
এই প্রামাণ্যচিত্র নির্মাণের সময় তারেক মাসুদের সাথে ক্যাথরিন শেপিয়ারের (পরবর্তীতে ক্যাথরিন মাসুদ) পরিচয় হয়। ১৯৮৯ সালে তারা বিয়ে করেন।
প্রামাণ্যচিত্রটি ১৬ মিলিমিটার প্রযুক্তিতে নির্মাণ করা হয়, ফলে প্রযুক্তিগত কারণে এটি সেই সময়ে দেশের প্রেক্ষাগৃহে দেখানো সম্ভব হয়নি। ১৯৮৯ সালে এটির প্রথম প্রদর্শনী হয় মার্কিন যুক্তরাষ্ট্রে। দেশে এবং দেশের বাইরের টেলিভিশন মাধ্যমেও এটি প্রচারিত হয়।
পরবর্তীতে ১৯৯১ সালে ঢাকার গ্যোটে ইনস্টিটিউটে প্রামাণ্যচিত্রটির উদ্বোধনী প্রদর্শনী করা হয়।
২০১৪ সালের বাংলাদেশ শিল্পকলা একাডেমিতে আয়োজিত "তারেক মাসুদ উৎসব"-এ "আদম সুরত" প্রামাণ্যচিত্রের ডিভিডি সংস্করণ প্রকাশ করা হয়। এই ডিভিডি সুলতানের ওপর নির্মিত এক সমৃদ্ধ দলিল। দুটি ডিস্ক ও একটি বই সমৃদ্ধ এই সংকলনে অর্ন্তভুক্ত রয়েছে চলচ্চিত্রের সঙ্গে জড়িত ব্যক্তিদের সাক্ষাৎকার, শিল্পী সুলতানের আঁকা চিত্রসমগ্র, অডিও সম্মেলন, চলচ্চিত্রের শুটিংয়ের আলোকচিত্র এবং সুলতানকে নিয়ে রচিত বিভিন্ন লেখা।
১৬ মিলিমিটার প্রযুক্তিতে নির্মিত প্রামাণ্যচিত্রটি ২০০৯ সালে ডিজিটাল প্রযুক্তিতে রূপান্তরিত করা হয়।
এমিলি অসমেন্ট

'এমিলি জর্দান অসমেন্ট' (জন্ম মার্চ ১০, ১৯৯২) হলেন একজন আমেরিকান অভিনেত্রী এবং গায়কা।তিনি স্পাই কিডস নামক চলচ্চিত্রে অভিনয়ের জন্য পরিচিত।
অসমেন্ট লস এঞ্জেলসে জন্ম গ্রহণ করে। তিনি রোমান ক্যালিকে বড় হন।তার পিতা নানা চলচ্চিত্রে অভিনয় করেছেন।
বনু খাযরাজ

বনু খাযরাজ () মুহাম্মদ (সা.)-এর যুগের একটি আরব গোত্র। তারা তাদের উদারতা ও আতিথেয়তার জন্য বিখ্যাত।
আবু মুহাম্মদ আল হাসান ইবনে আহমাদ আল হামদানির মতে বনু খাযরাজ ২য় শতব্দীতে ইসলাম পূর্ব ইয়েমেন থেকে বনু আউসের সাথে ইয়াসরিবে বসতি স্থাপন করেছিল। তবে সময় পরিক্রমায় দুই গোত্র পরস্পর শত্রু হয়ে উঠে।
ইহুদি ভাষ্যকারদের মতে হিজরতের কয়েকবছর আগে দুই গোত্র বুতাসের যুদ্ধে অবতীর্ণ হয়েছিল। এসময় মদিনায় বনু কায়নুকা, বনু নাদির ও বনু কুরাইজা নামে তিনটি ইহুদি গোত্র ছিল। যুদ্ধের সময় নাদির ও কুরাইজা বনু আউসের পক্ষে এবং কায়নুকা বনু খাযরাজের পক্ষে যোগ দেয়। দীর্ঘ যুদ্ধের পর দ্বিতীয় পক্ষ পরাজিত হয়।
জেরুজালেমের চার্চ অব দ্য হলি সেপালকারের তত্ত্বাবধায়ক নুসাইবা গোত্র বনু খাযরাজ বংশোদ্ভূত। ৭ম শতাব্দীতে মুসলিম বিজয়ের সময় তারা জেরুজালেম আসে।
মুহাম্মাদ মদিনায় হিজরত করার পর তিনি বনু আউস ও বনু খাযরাজের বিরোধ মীমাংসা করেন। দুই গোত্র মুসলিম সমাজের অংশ হয়। এরপর থেকে তাদের আনসার বলে অবিহিত করা হতে থাকে।
তবে বনু আউসের এক প্রধান ব্যক্তি আবদুল্লাহ ইবনে উবাই মুহাম্মদ-এর বিরুদ্ধে চক্রান্ত করেছিল। তাকে মুনাফিক হিসেবে আখ্যায়িত করা হয়।
৬২৪ সালে মুহাম্মাদ কাব বিন আশরাফের হত্যার নির্দেশ দেন। কাব বিন আশরাফ মুসলিমদের বিরুদ্ধে ষড়যন্ত্রে লিপ্ত ছিল। বদরের পর কাব মক্কা গিয়ে মুসলিমদের বিরুদ্ধে সেখানকার বিরোধীপক্ষকে উস্কানি প্রদান করে। এছাড়াও কাব তার কবিতায় মুসলিমদের বিরুদ্ধে উস্কানি দিতে থাকে। এসব কারণে তাকে মৃত্যুদণ্ড দেয়া হয়েছিল। বনু আউস গোত্র তার দন্ড কার্যকর করে।
বনু আউস কর্তৃক কাব বিন আশরাফের হত্যার পর বনু খাযরাজ সালাম ইবনে আবুল হুকায়ককে (আবু রাফে বলে পরিচিত) হত্যার অনুমতি প্রার্থনা করে। আবু রাফেও একইরকম কর্মকাণ্ড চালাত। মুসলিম বিরোধী পক্ষকে আবু রাফে অর্থ ও রসদ দিয়ে সাহায্য করেছিল। তাই তাকেও হত্যার নির্দেশ দেয়া হয় এবং বনু খাযরাজ কর্তৃক এই দন্ড কার্যকর করা হয়।
১২২৮ সালে ইবনে আলাহমার গ্রানাডার মুসলিমদের একত্রিত করে আলমামলিকা আলনাসরিয়া গঠন করেন। তারা মদিনার আনসারদের বংশধর বলে দাবি করতেন।
মহোমেট (মঞ্চনাটক)

মাহোমেট (, আক্ষরিক অর্থে "ধর্মান্ধতা বা মাহোমেট দ্য প্রফেট") হল ১৭৩৬ সালে ফরাসি নাট্যকার এবং দার্শনিক ভলতেয়ার রচিত একটি পাঁচ অঙ্কের ট্রাজেডি। ১৭৪১ সালের ২৫ এপ্রিল লিলিতে এটি প্রথম পরিবেশিত হয়।
নাটকের মাহোমেট (মুহাম্মদ) চরিত্রটি ধর্মান্ধ যে কিনা তার সমালোচকদের হত্যার আদেশ দেয়। ভলতেয়ারের বক্তব্য- নাটকটি 'লেখা হয়েছে এক ভন্ড ও বর্বর সম্প্রদায়ের প্রতিষ্ঠাতার বিরুদ্ধে'।
নাটকের কাল মক্কা বিজয়ের সময় পূর্বের যুদ্ধবিরতি। প্রথম অঙ্কে 'মাহোমেট' সেনাপতি ওমরের সাথে কথা বলতে থাকে মক্কার এক বেপরোয়া মুক্তমনা নেতা জপির (কাল্পনিক) সম্পর্কে। জপিরের দুই ছেলে-মেয়েকে (সেয়িড ও পালমিরা) ১৫ বছর আগে তার অজান্তে গোপনে অপহরণ করা হয়।
মাহোমেট পালমিরার প্রতি আকৃষ্ট হয়। তার আদেশে ধর্মান্ধ সেয়িড জপিরকে হত্যা করে। পরে ফেনর তাদের সব খুলে বলে। জপিরকে হত্যার দায়ে সেয়িড গ্রেফতার হয় আর পালমিরা আত্মহত্যা করে।
নাটকটি মুহাম্মদের নৈতিক চরিত্রের ওপর সরাসরি আক্রমণ, যদিও কাহিনী সম্পূর্ণ কাল্পনিক। উমর একজন বিখ্যাত ঐতিহাসিক ব্যক্তিত্ব এবং ইসলামের দ্বিতীয় খলিফা। সেয়িড এবং পালমিরা চরিত্র দুটি ইঙ্গিত করছে মুহাম্মদের পালক-পুত্র যায়েদ ইবনে হারেসা এবং তার স্ত্রী জয়নব বিনতে জাহাশকে।
ফরাসী ইতিহাসবিদ পিয়ের মিলজা মতপ্রকাশ করেন যে, হতে পারে ভলতেয়ারের লক্ষ্যবস্তু ছিল 'ক্যাথলিক চার্চের অসহিষ্ণুতা এবং যিশুর নামে অপরাধ'।
কিন্তু নাটকটি সম্পর্কে নাট্যকারের নিজের বক্তব্য অস্পষ্ট। ১৭৪২ সালের এক চিঠিতে তিনি লেখেন: 
সেবছরই অন্য এক চিঠিতে তিনি ব্যাখ্যা করেন যে এর অন্তর্নিহিত কাহিনী সন্ন্যাসী জ্যাক ক্লেমেন্ট কর্তৃক রাজা তৃতীয় হেনরিকে গুপ্তহত্যা (১৫৮৯)। 1745 সালে ভলতেয়ার পোপ চতুর্দশ বেনেডিক্টকে নাটকটি উৎসর্গ করেন।
২০০৫ সালে ফ্রান্সে নাটকটির মঞ্চায়নের সময় তা বন্ধের দাবি ওঠে এবং সড়কে বিক্ষোভ হয়। তবে শহরের মেয়র বার্ট্রান্ড নাটকটি বন্ধ করেননি।
নেপোলিয়ন সেন্ট হেলেনাতে তার বন্দিদশায় এই নাটকে নবী মুহাম্মাদের নেতিবাচক চিত্রায়নের কঠোর সমালোচনা করেন। তিনি বলেন যে, ভলতেয়ার 'একজন মহামানবকে শঠ ও অত্যাচারী রূপে' উপস্থাপন করেছেন:
কক্সবাজার সরকারি কলেজ

কক্সবাজার সরকারি কলেজ কক্সবাজার জেলার সর্ববৃহত্‍ এবং সর্বাধিক ঐতিহ্যবাহী বিদ্যাপীঠ এবং কক্সবাজারে স্বীকৃত প্রথম জাতীয় বিশ্ববিদ্যালয় অধিভুক্ত কলেজ।
কক্সবাজার সদর উপজেলার ঝিলংঝা ইউনিয়নের মুহুরীপাড়ায় এই কলেজটি অবস্থিত।
কক্সবাজার সরকারি কলেজ ১৯৬২ খ্রিষ্টাব্দে প্রতিষ্ঠিত হয়। ১৯৬২ খ্রিষ্টাব্দে স.আ.ম শামসুল হুদা চৌধুরীকে অধ্যক্ষের দায়িত্ব প্রদান করে কক্সবাজার হাই স্কুল ভবনে উচ্চ মাধ্যমিক স্তরে মানবিক ও বাণিজ্য বিভাগ নিয়ে কক্সবাজার সরকারি কলেজের যাত্রা শুরু হয় যা বর্তমানে ১৮.৯২ একর ভূমির উপর অবস্থিত। ১৯৬৭ খ্রিষ্টাব্দ হতে কলেজে উচ্চ মাধ্যমিক বিজ্ঞান কোর্স চালু হয়। ১৯৬৬ খ্রিষ্টাব্দে কক্সবাজার কলেজে স্নাতক পর্যায়ে কলা ও বাণিজ্য বিভাগ চালু হয় এবং ১৯৭০-৭১ শিক্ষাবর্ষ হতে স্নাতক পর্যায়ে বিএসসি কোর্স চালু হয়। ১৯৮০ খ্রিষ্টাব্দের ১ মার্চ সরকার কক্সবাজার কলেজকে জাতীয়করণ করে এবং তখন হতে এ কলেজ কক্সবাজার সরকারি কলেজ নামে পরিচিত হয়ে আসছে।
বর্তমানে কক্সবাজার সরকারি কলেজে অধ্যয়নরত ছাত্র-ছাত্রীর সংখ্যা প্রায় বারো হাজার। ১৯৯৭-৯৮ শিক্ষাবর্ষ হতে জাতীয় বিশ্ববিদ্যালয়ের অনুমোদন ক্রমে কলেজে অনার্স কোর্স চালু হয়। বর্তমানে বাংলা, ইংরেজি, ইতিহাস, ইসলামের ইতিহাস ও সংস্কৃতি, রাষ্ট্রবিজ্ঞান, অর্থনীতি, হিসাববিজ্ঞান, ব্যবস্থাপনা, পদার্থবিদ্যা, রসায়ন, প্রাণিবিদ্যা, উদ্ভিদবিদ্যা ও গণিত-এই ১৩টি বিষয়ে অনার্স এবং ৬টি বিষয়ে মাস্টার্স কোর্স চালু রয়েছে। পাশাপাশি উচ্চ মাধ্যমিক পর্যায়ে মানবিক, বিজ্ঞান, ব্যবসায় শিক্ষা কোর্স অব্যাহত রয়েছে। তাছাড়াও কক্সবাজার সরকারি কলেজে বাংলাদেশ উন্মুক্ত বিশ্ববিদ্যালয়ের অধীনে এইচএসসি এবং বিএ/বিএসএস প্রোগ্রাম চালু রয়েছে। কলেজে অধ্যক্ষ-উপাধ্যক্ষসহ মোট শিক্ষকের পদ রয়েছে ৬৬টি। এছাড়াও ৭০ এর অধিক ৩য় ও ৪র্থ শ্রেণির সরকারি-বেসরকারি কর্মচারী কর্মরত রয়েছে।
চট্টগ্রাম শিক্ষাবোর্ডে এইচএসসি এর ফলাফলে সেরা দশ কলেজের মধ্যে কক্সবাজার সরকারি কলেজের সম্মানজনক অবস্থান রয়েছে বিগত কয়েক বছর ধরে। এছাড়াও জাতীয় বিশ্ববিদ্যালয়ের স্নাতক (সম্মান) ও স্নাতকোত্তর পরীক্ষাসমূহে প্রতিবছরই ছাত্র-ছাত্রী তাদের প্রতিভার উজ্জ্বল স্বাক্ষর রেখেই চলেছে।
বর্তমানে কলেজটি পোস্ট গ্র্যাজুয়েট কলেজে উন্নীত হয়েছে।
কলেজটিতে বিজ্ঞান, ব্যবসায় শিক্ষা এবং মানবিক শিক্ষা এই তিন বিভাগে উচ্চ মাধ্যমিকের পাশাপাশি জাতীয় বিশ্ববিদ্যালয়ের অধীনে অনার্স ও মাস্টার্স কোর্স চালু আছে।
অনার্সে চালু কোর্সসমূহ:
মাস্টার্স (স্নাতকোত্তর) ফাইনাল পর্বের চালু কোর্সসমূহ:
এছাড়া সম্প্রসারিত নতুন বিজ্ঞান ভবন, ২৪০ আসন বিশিষ্ট ২টি ছাত্রী হোস্টেল, অধ্যক্ষ নিবাস, পুকুর সংলগ্ন মসজিদ নিয়ে এখানে মোট ১১টি ভবন রয়েছে।
কক্সবাজার সরকারি কলেজে ছাত্র-ছাত্রীদের জন্য ৩টি সুদৃশ্য কম্পিউটার ল্যাব এবং ১১টি মাল্টিমিডিয়া ক্লাস রুম রয়েছে। এছাড়া একটি বিদেশি ভাষা প্রশিক্ষণ কেন্দ্র (FLTC) রয়েছে। জেলা পরিষদের সার্বিক সহযোগিতায় নতুন শহীদ মিনার নির্মাণ করা হয়েছে। ছাত্র-ছাত্রীদের বিভিন্ন ফি জমাদানের জন্য কলেজ ক্যাম্পাসে বেসিক ব্যাংকের একটি কালেকশন বুথ রয়েছে। ইউএনএইচসিআর প্রদত্ত ১টি বাস এবং গণপ্রজাতন্ত্রী বাংলাদেশ সরকার প্রদত্ত ২টি বাসসহ মোট ৩টি কলেজ বাস রয়েছে। এছাড়াও কলেজে একটি বিশাল খেলার মাঠ আছে।
মুহাক্কাক লিপি

মুহাক্কাক লিপি (আরবি:محقق) আরবি হরফের প্রধান লিপিশৈলীর মধ্যে অন্যতম। এই লিপিকে সৌন্দর্যের দিক থেকে সবচেয়ে সুন্দর লিপির মধ্যে ধরা হয়। মামলুক যুগে এই লিপির সর্বোচ্চ ব্যবহার হত। উসমানীয় সাম্রাজ্যে সুলুস ও নাসখ দ্বারা একে প্রতিস্থাপন করা হয়।
ইবনে আল নাদিমের লেখা "কিতাবুল ফিহরিস্ত" গ্রন্থে এই লিপির প্রথম নিদর্শন পাওয়া যায়। ইবনে মুকলা ও ইবনে আল বাওয়াবের মত প্রাজ্ঞ ক্যালিগ্রাফাররা এতে অবদান রেখেছেন এবং এর নিয়ম ও মান নির্ধারণ সংজ্ঞায়িত করেছেন।
ক্যারাভানসরাই

ক্যারাভানসরাই () ছিল পথিকদের বিশ্রামের জন্য রাস্তার পাশে থাকা আশ্রয়স্থল। ফারসি ভাষায় একে “খান” নামেও ডাকা হয়। ক্যারাভানসরাইগুলো বাণিজ্য, তথ্য আদানপ্রদানে সাহায্য করত। এশিয়া, উত্তর আফ্রিকা, দক্ষিণপূর্ব ইউরোপজুড়ে এবং বিশেষত সিল্ক রোডে খুবই গুরুত্বপূর্ণ নেটওয়ার্ক গড়ে তোলে। বাণিজ্যিক প্রয়োজনে মধ্যযুগে প্রচুর ক্যারাভানসরাই গড়ে উঠেছিল।
ক্যারাভানসরাই নামটি ফারসি ক্যারাভান ও সারা (স্থল) থেকে এসেছে। এর সাথে অনুসর্গ আই যুক্ত হয়েছে। ক্যারাভান বলতে বোঝায় দীর্ঘ যাত্রার উদ্দেশ্যে বের হওয়া একদল বণিক, তীর্থযাত্রী বা পর্যটক।
পারস্যের ক্যারাভানসরাই শহরের বাইরে বৃহৎ স্টেশন হিসেবে নির্মিত হত। শহরের ভেতর নির্মিত সরাইগুলো ছোট আকারের হত। মধ্যপ্রাচ্যে পথের পাশের সরাই ও শহরের ভেতরের সরাই উভয়কে খান বলা হত। তুর্কি ভাষায় একে হলা হত "হান"। আরবিতে একে "ফানদাক" ও হিব্রুতে "পানদাক" বলা হয়। ভেনিস ও জেনোয়াতে যথাক্রমে "ফানদাকো" ও "ফনদাকো" বলা হয়।
আরব ভূগোলবিদ আল মুকাদ্দাসি ৯৮৫ খ্রিষ্টাব্দে তৎকালীন সিরিয়ার অন্তর্গত ফিলিস্তিন প্রদেশের সরাই নিয়ে লিখেছেন, “সিরিয়ায় কর খুব বেশি না, কিন্তু যারা ক্যারাভানসরাইয়ে (ফানদাক) আসে তাদের ক্ষেত্রে ব্যতিক্রম; এখানে, যাইহোক, কর খুব বেশি...”। এখানে আমদানিকৃত পণ্যের উপর আরোপ করা করের কথা বোঝানো হয়েছে। সঠিকভাবে কর পরিশোধ করা হয়েছে তা নিশ্চিত করার জন্য প্রত্যেক ফটকে প্রহরী নিয়োজিত থাকত।
সাধারণত ক্যারাভানসরাই বর্গাকার বা আয়তাকার হত। মাঝখানের উঠান প্রায় খোলা আকাশের নিচে থাকত। ভেতরের দেয়ালে বণিক ও তাদের পণ্য, কর্মচারী ও পশুদের জন্য বিভিন্ন দোকান, খালিস্থান ইত্যাদি থাকত।
ক্যারাভানসরাইয়ে মানুষ ও পশুর জন্য খাওয়া, ধোয়া ও অজুর পানির ব্যবস্থা থাকত। কখনো কখনো গোসলের ব্যবস্থাও রাখা হত। এছাড়া পশুখাদ্য ও বণিকদের সরবরাহ করার জন্য বিভিন্ন পণ্যের দোকান থাকত। পাশাপাশি দোকানদাররা বণিকদের থেকে তাদের পণ্য ক্রয় করত।
রামনরেশ সারওয়ান

রামনরেশ রনি সারওয়ান (; জন্ম: ২৩ জুন, ১৯৮০) গায়ানার ওয়াকনাম দ্বীপে জন্মগ্রহণকারী ইন্দো-গায়ানীয় বংশোদ্ভূত ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। এছাড়াও, ওয়েস্ট ইন্ডিজ দলের অধিনায়ক ছিলেন তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখলেও ডানহাতে লেগ ব্রেক বোলিং করতেন। রামনরেশ সারওয়ান ক্যারিবীয় প্রিমিয়ার লিগে গায়ানা আমাজন ওয়ারিয়র্স দলের পক্ষে খেলেন।
১৯৯৮ সালে দক্ষিণ আফ্রিকায় অনুষ্ঠিত অনূর্ধ্ব-১৯ দলের ক্রিকেট বিশ্বকাপে খেলেন। ঐ প্রতিযোগিতায় তার দল শিরোপা জয় করে। ১৬ উইকেট নিয়ে দক্ষিণ আফ্রিকার এমলুলেকি এনকালা’র সাথে যৌথভাবে শীর্ষ উইকেটশিকারী ছিলেন।
মে, ২০০০ সালে বার্বাডোসে পাকিস্তানের বিপক্ষে তার টেস্ট অভিষেক ঘটে। প্রথম ইনিংসে অপরাজিত ৮৪*সহ দ্বিতীয় ইনিংসেও অপরাজিত ছিলেন তিনি। দক্ষিণ আফ্রিকার বিপক্ষে মার্চ, ২০০১ সালে ৯১ রানে আউট হয়ে যাবার ফলে অভিষেক শতক থেকে বঞ্চিত হন তিনি। অক্টোবর, ২০০২ সালে চেন্নাইয়ে ভারতের বিপক্ষে অনুষ্ঠিত দ্বিতীয় টেস্টের দ্বিতীয় ইনিংসে ৭৫ রান করেন। এরপর ঢাকায় অনুষ্ঠিত বাংলাদেশের বিপক্ষে টেস্ট সিরিজের মাধ্যমে তার শতরান আসে। মে, ২০০৩ সালে সেন্ট জন্সে অস্ট্রেলিয়ার বিপক্ষে তার পরবর্তী শতক পান। ২৯ এপ্রিল, ২০০৭ তারিখে অধিনায়ক ব্রায়ান লারা’র অবসরের ঘোষণার কারণে তাকে দলের অধিনায়ক মনোনীত করা হয়।
২০০৮ সালে অস্ট্রেলিয়ার বিপক্ষে অনুষ্ঠিত টেস্ট সিরিজে তিনি তার ব্যাটিং নৈপুণ্য অব্যাহত রাখেন। তন্মধ্যে এন্টিগুয়ার নর্থ সাউন্ডের দ্বিতীয় টেস্টে অর্ধশতকসহ ১২৮ রানের ইনিংসের ফলে খেলা ড্রয়ে পরিণত হয়। জামাইকায় ইংল্যান্ডের বিপক্ষে ৫,০০০ রানের মাইলফলক স্পর্শ করেন। এরফলে ২৮ বছর ২২৮ দিন বয়সে সর্বকনিষ্ঠ ওয়েস্ট ইন্ডিয়ান হিসেবে তিনি এ রান তোলেন। ২০০৯ সালে সফরকারী ইংল্যান্ডের বিপক্ষে ১৩শ টেস্ট সেঞ্চুরি করার সময় দ্বিতীয় ইনিংসে সর্বাধিক সেঞ্চুরি করে সুনীল গাভাস্কার, রিকি পন্টিংয়ের রেকর্ড স্পর্শ করেন। ফেব্রুয়ারি/মার্চ, ২০০৯ সালে ইংল্যান্ডের বিপক্ষে নিজস্ব সেরা ২৯১ রান সংগ্রহ করেন। মাঝে-মধ্যে দলের প্রয়োজনে লেগ ব্রেক বোলিং করেন যাতে তার সেরা সাফল্য হচ্ছে ৪/৩৭।
শারীরিক অসুস্থতা ও খেলায় ধারাবাহিকতা না থাকায় কেন্দ্রীয়ভাবে চুক্তি বাতিল করা হয়। এ প্রসঙ্গে কোচ অটিস গিবসন মন্তব্য করেন যে, 'তাকে বাদ দেয়ার সিদ্ধান্ত বেশ কঠিন ছিল। কিন্তু ভবিষ্যতে ওয়েস্ট ইন্ডিজ দলে খেলার সুযোগ পাবেন যদি খেলার ছন্দে ফিরে আসেন তিনি।' নিয়মিত উইকেট-রক্ষক দিনেশ রামদিনের সাথে তাকেও শ্রীলঙ্কা সফরের জন্য মনোনীত করা হয়নি। আন্তর্জাতিক ক্রিকেট থেকে প্রত্যাখ্যাত হবার পর ২০১২ মৌসুমে ইংল্যান্ডের কাউন্টি ক্রিকেটে লিচেস্টারশায়ার দলের সাথে চুক্তিবদ্ধ হন তিনি।
২০১৩ সালের ক্যারিবীয় প্রিমিয়ার লিগের উদ্বোধনী আসরে গায়ানা আমাজন ওয়ারিয়র্সের অধিনায়ক মনোনীত হন তিনি।
নিম্নের ছকে রামনরেশ সারওয়ানের শতকসমূহ উল্লেখ করা হয়েছে।
"২৩ জুন, ২০১৩ অনুযায়ী"
মিসাও ওকাওয়া

মিসাও ওকাওয়া (; ৫ই মার্চ ১৮৯৮ – ১লা এপ্রিল ২০১৫) একজন জাপানি মহাশতবয়স্কা মানবী যিনি ১২ই জুন, ২০১৩-এ জিরোইমন কিমুরার মৃত্যুর পর পৃথিবীর সবচেয়ে বয়স্কা জীবিত মহিলা ছিলেন।
ওকাওয়া ছিলেন সর্বকালে সবচেয়ে বয়স্ক যাচাইকৃত জাপানি ব্যক্তি, এশিয়ায় জন্মগ্রহণ করা সবচেয়ে বয়স্ক ব্যক্তি এবং সর্বকালের সবচেয়ে বয়স্ক যাচাইকৃত নথিভুক্ত পঞ্চম ব্যক্তি। ওকাওয়া ছিলেন যাচাইকৃত ত্রিশতম ব্যক্তি যিনি ১১৫ বছর বয়স পেরিয়েছেন, দশম যাচাইকৃত ব্যক্তি ১১৬ বছর বয়সে পৌঁছেছেন এবং পঞ্চম যাচাইকৃত ব্যক্তি ১১৭ বছর বয়সে পৌঁছেছেন। এছাড়াও তিনি ঊনবিংশ শতকে জন্মগ্রহণ করা শেষ জীবিত জাপানি ব্যক্তি ছিলেন।
ওকাওয়া তার ১১৭ম জন্মদিনের ঠিক একমাসের মধ্যে ১লা এপ্রিল, ২০১৫ মারা যান।
ওকাওয়া ১৮৯৮ খ্রিষ্টাব্দের ৫ই মার্চ , জাপানের থেনমা জেলায় জন্মগ্রহণ করেন। ১৯১৮ খ্রিষ্টাব্দে জনৈক ইয়ুকিও ওকাওয়াকে বিবাহ করেন। মিসাও দুই কন্যা ও এক পুত্রের জন্ম দেন। ১৯৩১ খ্রিষ্টাব্দের ২০শে জুন তার স্বামী ইয়ুকিও মৃত্যুবরণ করেন।
১৯৯৭ খ্রিষ্টাব্দে জাপানের ওসাকার হিগাশিসুমিইয়োশি-কু নামক স্থানে একটি হাসপাতালে ভর্তি হন, যেখানে হৃদযন্ত্র বিকল হওয়ার কারণে ২০১৫ খ্রিষ্টাব্দের ১লা এপ্রিল সকাল ৬:৫৮ মিনিটে তার মৃত্যু হয়।
মৃত্যুকালে তার একজন পুত্র ও কন্যা ছাড়াও তার চারজন পৌত্র ও ছয়জন প্রপৌত্র জীবিত ছিলেন।
২০১৩ খ্রিষ্টাব্দে ১২ই জানুয়ারি ১১৫ বছর বয়স্ক জাপানী মহিলা কোটো ওকুবোর মৃত্যুর পর মিসাও ওকাওয়া বিশ্বের সবচেয়ে বয়স্কা জীবিতা মহিলা হিসেবে গণ্য হন। ২০১৩ খ্রিষ্টাব্দের ২৭শে ফেব্রুয়ারি গিনিস বিশ্ব রেকর্ড আনুষ্ঠানিকভাবে বিশ্বের সবচেয়ে বয়স্কা জীবিতা মহিলা হিসেবে স্বীকৃতি প্রদান করেন।
২০১১–১২ পাকিস্তান ক্রিকেট দলের বাংলাদেশ সফর

পাকিস্তান ক্রিকেট দল পূর্ব-নির্ধারিত সময়সূচী মোতাবেক ২৯ নভেম্বর থেকে ২১ ডিসেম্বর, ২০১১ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ১টি টুয়েন্টি২০ আন্তর্জাতিক, ৩টি একদিনের আন্তর্জাতিক ও ২টি টেস্ট খেলায় অংশগ্রহণ করে। সবগুলো খেলাতেই পাকিস্তান দল জয়লাভ করে।
জোছনা ও জননীর গল্প

জোছনা ও জননীর গল্প বাংলাদেশের স্বাধীনতা যুদ্ধের উপর ভিত্তি করে হুমায়ুন আহমেদ রচিত একটি উপন্যাস। ফেব্রুয়ারি ২০০৪ সালে (ফাল্গুন, ১৪০০ বঙ্গাব্দ) একুশে গ্রন্থমেলায় বাংলাদেশের অন্যপ্রকাশ, ঢাকা থেকে এটি গ্রন্থাকারে প্রকাশিত হয়। মুক্তিযুদ্ধ চলাকালে সংঘটিত তাঁর নিজ জীবনের এবং নিকট সম্পর্কিত ঘনিষ্ঠ বিভিন্ন ব্যক্তির বাস্তব অভিজ্ঞতার কথা তিনি উপন্যাসিক আঙ্গিকে এতে ফুটিয়ে তুলেছেন। বাংলাদেশের স্বাধীনতা আন্দোলনের প্রধান নেতা শেখ মুজিবুর রহমানসহ তৎকালীন কিছু উল্লেখযোগ্য রাজনৈতিক ব্যক্তিবর্গের ঘটনা তাঁর নিজস্ব দৃষ্টিকোণ থেকে উঠে এসেছে এই উপন্যাসটিতে। প্রকাশের পর থেকে বহুবার বইটি একুশে বইমেলার সর্বাধিক বিক্রিত বইয়ের তালিকায় প্রথম সারিতে ছিল।
২০০৮ সালে বিটিভিতে এই উপন্যাসের কাহিনী অবলম্বনে ধারাবাহিক সম্প্রচার শুরু হয়। হুমায়ুন আহমেদ নিজেই এই ধারাবাহিকের পরিচালক ছিলেন। কিন্তু তিন পর্ব প্রচারিত হবার পরে ঢাকার বিমানবন্দর এলাকায় স্থাপিত লালন ভাস্কর্য ভাঙার প্রতিবাদে তিনি এর কাজ বন্ধ করে দেন। পরবর্তীতে ২০১০ সালে আবারও এই ধারাবাহিকের কাজ শুরু হয়।
নায়লা নাঈম

নায়লা নাঈম (জন্ম: ডিসেম্বর ১৪, ১৯৮৬) একজন বাংলাদেশি মডেল, অভিনেত্রী এবং দন্ত চিকিৎসক। র‌্যাম্প মডেল হিসেবে শোবিজের মাধ্যমে তার কর্মজীবনের শুরু, এবং পরর্তীতে তিনি বাংলাদেশী চলচ্চিত্র শিল্পে যুক্ত হন।
নাঈম ১৪ ডিসেম্বর ১৯৮৬ সালে বাংলাদেশের বরিশাল জেলায় জন্মগ্রহণ করেন। তার ছেলেবেলা কাটে ঢাকার বিভাগের মাদারীপুর জেলায়। তিনি ২০১২ সালে ঢাকার একটি বেসরকারি ডেন্টাল কলেজ থেকে স্নাতক এবং পরবর্তীতে নর্থ সাউথ বিশ্ববিদ্যালয় থেকে গণ স্বাস্থ্য বিষয়ে স্নাতকোত্তর সম্পন্ন করেন।
নাঈম পেশায় একজন দন্তচিকিৎসক হলেও বিনোদন কর্মজীবনে তার পদার্পণ ঘটে মডেলিংয়ের মাধ্যমে। প্রাথমিকভাবে শোবিজ জগতের একজন র‌্যাম্প মডেল হিসেবে তার বিনোদন কর্মজীবনের শুরু। ২০০৯ সালে গ্রামীণফোনের একটি বিজ্ঞাপনচিত্রে মডেল হিসেবে কাজ করার মাধ্যমে অলোচনায় আসেন। একজন ফ্যাশন মডেল হিসেবে, পাশাপাশি একাধিক ব্র্যান্ডের টেলিভিশন বিঙাপনে কাজ করেছেন তিনি। এছাড়া তিনি দেশী-বিদেশী বিভিন্ন পোশাক পণ্যের মডেল হয়েছেন। শোবিজ জগতে আসার কিছুদিনের মধ্যে তিনি জনপ্রিয়তা আর্জন করেন। পরবর্তিতে তিনি টেলিভিশন নাটকে অভিনয় শুরু করেন। এরপর ভাইকিংস সঙ্গীতদলের তন্ময় তানসেন পরিচালিত "রান আউট" চলচ্চিত্রে একটি আইটেম গানে অংশ নেয়ার মধ্য দিয়ে বাংলা চলচ্চিত্রে তার অভিষেক ঘটে। পরবর্তীতে তিনি কাজী হায়াত পরিচালিত "মারুফ টাকা ধরে না" চলচ্চিত্রে অভিনয় করেন। এছাড়ও তিনি ফুডপান্ডা প্রচারণায় অংশ নেন।
কর্মজীবনে বিভিন্ন সময় পোশাক রপ্তানীকারক প্রতিষ্ঠানের বিভিন্ন কাজের জন্যে এবং ভার্চুয়াল জগতে খোলামেলা বেশ কিছু স্থিরচিত্র প্রকাশের কারণে তিনি আলোচনায় আসেন। বিভিন্ন সময় সমালোচনার প্রেক্ষিতে তিনি সামাজিক যোগাযোগ মাধ্যম ফেসবুকে লিখেছেন, "আমি পর্নো স্টার নই"।
ইবনে সিনা মেডিকেল কলেজ

ইবনে সিনা মেডিকেল কলেজ ২০০৫ সালে প্রতিষ্ঠিত বাংলাদেশের একটি বেসরকারী মেডিকেল কলেজ, যা ঢাকার কল্যাণপুরে অবস্থিত।
ইবনে সিনা মেডিকেল কলেজের নামকরণ করা হয়েছে বিখ্যাত দার্শনিক, বিজ্ঞানী এবং চিকিৎসক ইবনে সিনার নামানুসারে; যার সূচনা করে ইবনে সিনা ট্রাস্ট৷ ১৯৯৫ সালে ইবনে সিনা ট্রাস্টি বোর্ড একটি মেডিকেল কলেজ তৈরির পরিকল্পনা করে, যা দশ বছর পর বাস্তবায়িত হয়৷ ২০০৫ সালে বাংলাদেশ সরকার কর্তৃক কলেজটি অনুমোদন পায়৷
ইন্টারনেট.অর্গ

ইন্টারনেট ডট অর্গ হচ্ছে সোস্যাল নেটওয়ার্কিং সাইট ফেসবুক এবং ছয়টি কোম্পানি (স্যামসাং, এরিকসন, মিডিয়াটেক, অপেরা সফটওয়্যার, নোকিয়া ও কোলকম) এর সমন্বিত একটি সাইট, যার উদ্দেশ্য খুব সহজে সবার মাঝে ইন্টারনেট সেবা পৌঁছে দেওয়া, গ্রহণযোগ্যতা বৃদ্ধি এবং ইন্টারনেটের মাধ্যমে ব্যবসাকে ত্বরাণ্বিত করা ৷
নিম্নলিখিত দেশসমূহ নিচের তারিখ থেকে মুঠোফোনে ইন্টারনেট ডট অর্গের সুবিধাসমূহ পাচ্ছে :
কোক স্টুডিও (পাকিস্তান)

কোক স্টুডিও () একটি পাকিস্তানি সঙ্গীত টেলিভিশন সিরিজ যেখানে লাইভ স্টুডিওতে বিভিন্ন সঙ্গীত শিল্পীর গান রেকর্ড করা হয়। অনুষ্ঠানটির ৬ষ্ঠ মৌসুম পর্যন্ত রুহালী হায়াতী পরিচালনা করেছেন। ২০০৮ সাল থেকেই কোকাকোলা অনুষ্ঠানটি স্পন্সর করে আসছে। কোক স্টুডিও সারা দেশে জনপ্রিয় হয়ে উঠেছে, সমালোচকদের প্রশংসা লাভ করেছে এবং প্রায়শই বিভিন্ন টেলিভিশন ও রেডিও স্টেশনে বার বার সম্প্রচার হচ্ছে।
এটি দক্ষিণ এশিয়ার সবচেয়ে জনপ্রিয় সঙ্গীত অনুষ্ঠান এবং কোকা-কোলা একটি স্থানীয় ব্র্যান্ড পণ্য।
কোক স্টুডিও প্রচলিত একাধিক সংগীত প্রভাবের সংমিশ্রণ ঘটায় যেমন ধ্রুপদী, লোকসঙ্গীত, সুফি, কাওয়ালি, গজল এবং ভাঙড়া সংগীত, পাশাপাশি সমসাময়িক হিপ হপ, রক এবং পপ সংগীত। পাকিস্তানের বিভিন্ন অঞ্চল এবং বিভিন্ন ভাষার শিল্পীদের বাদ্যযন্ত্রের জন্য সহযোগিতা করার মাধ্যমে পাকিস্তানের বহুসংস্কৃতিবাদ প্রচারের জন্য খ্যাত রয়েছে।
অনুষ্ঠানটি ব্রাজিলীয় সঙ্গতে অনুষ্ঠান স্টুডিও কোকা-কোলা (Estúdio Coca-Cola ), যেটি এমটিভি ব্রাজিল এ ২০০৭ এর মার্চে প্রথমবার প্রিমিয়ার হয়,এর আদলে করা হয়েছে যদিও অনুষ্ঠান দুইটির মধ্যে সাধারণ কিছু পার্থক্য রয়েছে। ব্রাজিলীয় শোটি সাধারণত কনসার্টের মত হয়ে থাকে কিন্তু পাকিস্তানের সংস্করণে এটি একটি বদ্ধ স্টুডিওতে হয়ে থাকে। কোক স্টুডিও পাকিস্তানি সংস্করণ পাকিস্তানের কোকা-কোলা কোম্পানী, রুহালী হায়াত, পাকিস্তানের প্রথম পপ ব্যান্ড ভাইটাল সাইনস এর প্রতিষ্ঠাতা, এবং উমবার হায়াত দ্বারা পৃষ্ঠপোষকিত হয়। তারা দুইজনেই অনুষ্ঠানটির নির্বাহী প্রযোজক ছিলেন।
কোক স্টুডিওর পাকিস্তানি সংস্করণের সফলতার পর, কোক স্টুডিও বর্তমানে আর্ন্তজাতিকভাবে ফ্র্যাঞ্চাইজি পরিণত হয়েছে। প্রতিবেশী দেশ ভারতে পাকিস্তানি এই অনুষ্ঠানের প্রচুর ভক্ত সৃষ্টি হয়েছে। এই সফলতা কোকা -কোলাকে ভারতে "কোক স্টুডিও ভারতীয় সংস্করণ" তৈরীতে উৎসাহ যোগায়। "এমটিভি ইন্ডিয়া" এবং "রেড মিরচি" এর যৌথ প্রোযজোনায় কোক স্টুডিও ভারতীয় সংস্করণের পরিচালিত হচ্ছে।
ফার্ন

ফার্ন হল টেরিডোফাইট প্রজাতির উদ্ভিদ। অপুষ্পক উদ্ভিদের মধ্যে সর্বোন্নত উদ্ভিদ হলো ফার্ন। এদের দেহ সপুষ্পক উদ্ভিদের মতো মূল,কান্ড ও পাতায় বিভক্ত। এদের ফুল হয় না। এরা স্পোর বা রেণু সৃষটির মাধ্যমে বংশবৃদ্ধি করে। এরা সাধারণত স্থলজ প্রকৃতির উদ্ভিদ 
2.মেগাফাইলাস। এদের জাইলেম ও ফ্লোয়েম দ্বারা গঠিত সংবহন কলা বর্তমান। পাতা পক্ষল যৌগপত্র প্রকৃতির।
Pteris উদ্ভিদে সুস্পষ্ট জনুক্রম বিদ্যমান, কারণ এখানে স্পোরোফাইটিক জনুর সাথে গ্যামিটোফাইটিক জনুর অনুক্রমের মাধ্যমে জীবনচক্র সম্পন্ন হয়। Pteris উদ্ভিদ স্পোরোফাইটিক তথা ডিপ্লয়েড (2n)। এটি হতে উৎপন্ন সোরাস, সোরাসে অবস্থিত স্পোরোন্জিয়াম এবং স্পোরোন্জিয়ামের ক্যাপসিউলের ভেতরে অবস্থিত স্পোর মাতৃকোষও ডিপ্লয়েড।
পুরাতন ভাংগা স্যাতস্যাতে দেয়ালের গায়ে জন্মায়। ইটের স্তুপে এরা ভালো জন্মায়। প্রাচীরের গায়ে জন্মায় বলে এদের সাব এরিয়াল বলা হয়।
বাহরাইন জাতীয় ক্রিকেট দল

বাহরাইন ক্রিকেট দল আন্তর্জাতিক ক্রিকেটে বাহরাইনের প্রতিনিধিত্ব করে। তারা ২০০১ সালে আইসিসি অনুমোদিত সদস্য হয়। তারা প্রথম আন্তর্জাতিক ম্যাচে অংশ নেয় ২০০৪ সালের এসিসি ট্রফিতে। কিন্তু তারা সেখানে প্রথম রাউন্ড অতিক্রম করতে ব্যর্থ হয়। তারা ২০০৬ সালের আগস্ট মাসে আবার একই টুর্নামেন্টে অংশ নেয় এবং পূর্বের তুলনায় ভাল করে তারা ষষ্ঠ হয়। এর আগে তারা ফাইনালে আফগানিস্তানকে হারিয়ে এসিসি মধ্যপ্রাচ্য কাপ জয় করে। 
বাহরাইন ২০০৯ সালের বিশ্ব ক্রিকেট লিগের সপ্তম বিভাগে জয়ী হয়ে ষষ্ঠ বিভাগে খেলার যোগ্যতা অর্জন করে। সেখানেও তারা ভাল ফল করে এবং রানার্সআপ হয়। এতে করে তারা বিশ্ব ক্রিকেট লীগের পঞ্চম বিভাগে খেলার যোগ্যতা অর্জন করে। তারা ২০১০ সালে তারা নেপালে অনুষ্ঠেয় পঞ্চম বিভাগে অংশ নেয়
২০০৯ সালের নভেম্বর মাসে বাহরাইন ২০০৯ এসিসি টুয়েন্টি২০ কাপ-এ অংশ নেয়। সেখানে তারা ৫ ম্যাচের সবকটিতেই হেরে '"বি" গ্রুপের তলানিতে অবস্থান করে। ১১তম স্থানের লড়াইয়ে বাহরাইন চীনকে ৯৩ রানে হারিয়ে ১১ তম হয়।
কলাম ফার্গুসন

কলাম জেমস ফার্গুসন (জন্ম: ২১ নভেম্বর, ১৯৮৪) অস্ট্রেলীয় ক্রিকেটার। অস্ট্র্রেলিয়া ক্রিকেট দলের পক্ষে একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন। ঘরোয়া ক্রিকেটে সাউথ অস্ট্র্রেলিয়ার পক্ষে খেলছেন কলাম ফার্গুসন। এছাড়াও, অনূর্ধ্ব-১৯ দলেও খেলেছেন কলাম ফার্গুসন।
২০০৩ সালে অস্ট্রেলিয়ান ক্রিকেট অ্যাকাডেমির বৃত্তি লাভ করেন। ১৬ অক্টোবর, ২০০৪ তারিখে অ্যাডিলেড ওভালে নিজমাঠে ভিক্টোরিয়ার বিপক্ষে তার প্রথম-শ্রেণীর ক্রিকেটে অভিষেক ঘটে। প্রথম মৌসুমেই ৩৮.৫৭ গড়ে ৭৩৩ রান করে সাউথ অস্ট্রেলিয়ার সর্বোচ্চ রান সংগ্রাহক হন।
২০০৯ সালে অস্ট্রেলিয়ার একদিনের আন্তর্জাতিক দলে খেলার সুযোগ লাভ করেন। ফেব্রুয়ারি, ২০০৯ সালে মেলবোর্ন ক্রিকেট গ্রাউন্ডে সফরকারী নিউজিল্যান্ডের বিপক্ষে অভিষেক খেলায় ৬ বলে অপরাজিত ৬* রান সংগ্রহ করেন। এরপর ৮ ফেব্রুয়ারি, ২০০৯ তারিখে অনুষ্ঠিত ২য় ওডিআইয়ে ২৩ বলে ২৮ ও ১০ ফেব্রুয়ারি, ২০০৯ তারিখে তৃতীয় ওডিআইয়ে ১১ বলে অপরাজিত ১৩* তোলেন। ১৩ ফেব্রুয়ারি, ২০০৯ তারিখে প্রথম অর্ধ-শতক করেন তিনি। ৪র্থ ওডিআইয়ে বৃষ্টিবিঘ্নিত খেলায় ৩৫ বলে অর্ধ-শতক লাভ করেন। এছাড়াও ব্রাড হাড্ডিনের সাথে ৯০ রানের জুটি গড়েন। ৪ সেপ্টেম্বর, ২০০৯ তারিখে লন্ডনের ওভালে তিনি তার ব্যক্তিগত সর্বোচ্চ রানের ইনিংসটি খেলেন।
এন্টার দ্য ভয়েড

এন্টার দ্য ভয়েড ২০০৯ সালে নির্মিত ইংলিশ ভাষা নির্ভর ফ্রেন্স ফ্যন্টাসি ড্রামা চলচ্চিত্র।
চলচ্চিত্রটির গল্প গরে উঠেছে অস্কার নামের আমেরিকান ড্রাগ ডিলারকে কেন্দ্র করে, যাকে পুলিশ জাপানি একটি নিয়নলাইট ক্লাব থেকে গুলি করে এবং পরবর্তী সব ঘটনা অদৃশ্য দেহে অনুভব করে। চলচ্চিত্রটি ফার্স্ট পারসন পয়েন্ট অব ভিও থেকে নির্মাণ করা। পরিচালক গ্যাস্পার নিও এটিকে 'সাইকেডেলিক মেলোড্রামা হিসেবে বিবেচিত করেছেন।
উদয়রাজপুর

উদয়রাজপুর ভারতের পশ্চিমবঙ্গ রাজ্যের হুগলি জেলার গোঘাটা থানার অন্তর্গত একটি গ্রাম।
এখানে একটি একরত্ন বা এক চূড়াবিশিষ্ট মন্দির আছে। এই মন্দিরটি বিষ্ণুপুরী ধরনের। মন্দিরটির অবহেলিত ছাদের কেন্দ্রে গঠিত শিখরটি রেখ ধরনের আড়াআড়ি খাঁজকাটা। দৈর্ঘ্যে ১৭ ফুটের কিছু বেশি এবং প্রস্থে সাড়ে ১৫ ফুট। বাইরের দিকটা চুনবালি দিয়ে ঢাকা। মন্দিরটির নির্মাণ সময় ১৭৬৫ খ্রিষ্টাব্দ। এছাড়া এখানে দাঁ পরিবার কর্তৃক প্রতিষ্ঠিত সমতল ছাদ বিশিষ্ট দালান ধরনের দামোদর মন্দির অবস্থিত। মন্দিরট দৈর্ঘ্যে ২০ ফুটের কিছু বেশি এবং প্রস্থে ১৮ ফুটের কিছু বেশি। মন্দিরের গায়ে মাটিরফলকে কারুকর্ম বর্তমান।
উত্তর মেসিডোনিয়ার সবচেয়ে লম্বা ভবনের তালিকা

ম্যাসেডোনিয়া প্রজাতন্ত্রের সবচেয়ে লম্বা ভবনের তালিকা ম্যাসোডিয়ায় অবস্থিত উচ্চতর ভবনের র‌্যাঙ্ক নির্দেশ করছে। ম্যাসেডোনিয়ার সবচেয়ে উচুঁ ভবনটির নাম হল "এম আর টি সেন্টার" যা প্রায় ২৩০ ফুট (৭০ মিটার) উচুঁ। দেশটিতে বিশ্বের ২৩ টি -সবচেয়ে উঁচু তলার বাড়ির রয়েছে।
এই তালিকা ম্যাসেডোনিয়া এর সবচেয়ে উচুঁ দশটি ভবনের। শুধুমাত্র সম্পন্ন ভবন অন্তর্ভুক্ত করা হয়েছে এখানে।
মূল সূত্র emporis.com
বুলগেরিয়া জাতীয় ক্রিকেট দল

বুলগেরীয় ক্রিকেট দল একটি উদীয়মান ক্রিকেট দল যারা আন্তর্জাতিক ক্রিকেটে বুলগেরিয়া-এর প্রতিনিধিত্ব করে।
যুক্তরাজ্যের প্রবাসীরা এই খেলাটি পছন্দ করে এবং অঞ্চলটিতে খেলাটি ক্রমশ জনপ্রিয় হচ্ছে। রাজধানী সোফিয়াসহ ভার্না ও ব্ল্যাক সি শহরে ক্রিকেট দল রয়েছে।
২০০৮ সালের জুন মাসে তারা আইসিসি-এর অনুমোদিত সদস্য হয়।
বুলগেরিয়া ২০০৯ সালের জুলাই মাসে ক্যামেল এবং ডিস্ট্রিক্ট ক্রিকেট ক্লাব আয়োজিত ইউরোপীয় টুয়েন্টি২০ টুর্নামেন্টে অংশ নেয়।
আন্তর্জাতিক রেড ক্রস ও রেড ক্রিসেন্ট আন্দোলন

আন্তর্জাতিক রেড ক্রস ও রেড ক্রিসেন্ট আন্দোলন বিশ্বব্যাপী প্রায় ৯৭ মিলিয়ন স্বেচ্ছাসেবী, সদস্য এবং কর্মী সহ একটি আন্তর্জাতিক মানবিক আন্দোলন যা মানুষের জীবন এবং স্বাস্থ্য রক্ষা, সব মানুষের প্রতি শ্রদ্ধা নিশ্চিত করা, এবং মানুষের দুর্ভোগ প্রতিরোধ ও লাঘব করার জন্য প্রতিষ্ঠিত হয়েছিল।
আন্দোলনটি বেশ কিছু স্বতন্ত্র সংগঠন নিয়ে গঠিত, যারা একে অপরের থেকে আইনত স্বতন্ত্র কিন্তু আন্দোলনের মধ্যে একতাবদ্ধ সাধারণ মৌলিক নীতি, উদ্দেশ্য, চিহ্ন, সংবিধি এবং পরিচালনাকারী প্রতিষ্ঠানের মাধ্যমে। আন্দোলনের অংশগুলি হলোঃ
সূরা আয যুমার

সূরা আয্‌-জুমার () (দল) মুসলমানদের ধর্মীয় গ্রন্থ কুরআনের ৩৯তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৭৫ টি। অন্যান্য কয়েকটি মক্কী সূরার ন্যায় এরও বিষয়বস্তু আল্লাহপাক ও মৃত্যুর পর মানুষের পুুনরুত্থান। আল্লাহ’র একত্ব ও সর্বশ্রেষ্ঠতা এবং তার প্রতি আনুগত্যের গুরুত্ব ও ব্যতিক্রমের পরিণিতি এই সূরায় ব্যাখ্যায়িত। দল শব্দটি দিয়ে জান্নাতবাসী ও জাহান্নামবাসী - মানুষের এই দুটি দলের প্রতি ইঙ্গিত করা হয়েছে।
আয়াত নম্বর ৭১ ও ৭৩ وَسِيقَ الَّذِينَ كَفَرُوا إِلَى جَهَنَّمَ زُمَرًا এবং وَسِيقَ الَّذِينَ اتَّقَوْا رَبَّهُمْ إِلَى الْجَنَّةِ زُمَرًا থেকে সূরাটির নামকরণ হয়েছে।
সূরা মু'মিন

সূরা আল মু'মিন, (), (বিশ্বাসী), মুসলমানদের ধর্মীয় গ্রন্থ কুরআনের ৪০তম সূরা। এটি গফির (, অর্থ, আল্লাহ ক্ষমাশীল) নামেও পরিচিত। এই সূরাটি মক্কায় অবতীর্ণ হয়েছে এবং এর আয়াত সংখ্যা ৮৫ টি। এই সূরার নাম সূরাটির ২৮ তম আয়াত থেকে নেওয়া হয়েছে।
ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ

ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ তার ১৯১টি সদস্য জাতীয় সোসাইটিজের মাধ্যমে প্রতি বছর ১৬০ মিলিয়ন মানুষের কাছে পৌঁছায়। এটা দুর্যোগের সময় এবং আগে-পরে কাজ করে এবং ঝুঁকিপূর্ণ মানুষের চাহিদা পূরণ এবং উন্নত জীবন ও জরুরী স্বাস্থ্য ব্যবস্থার জন্য কাজ করে। এটা "জাতীয়তা", "জাতি", "লিঙ্গ", "ধর্মীয় বিশ্বাস", "বর্গ এবং রাজনৈতিক মতামত" নির্বিশেষে নিরেপেক্ষ।
কৌশল ২০২০ দ্বারা পরিচালিত – আইএফআরসির যৌথ কর্ম পরিকল্পনা হলো এই দশকের প্রধান মানবিক ও উন্নয়ন চ্যালেঞ্জ মোকাবেলা করা – আইএফআরসি 'জীবন সংরক্ষণ এবং মন পরিবর্তনে' প্রতিশ্রুতিবদ্ধ।
আইএফআরসির শক্তি, তার স্বেচ্ছাসেবক নেটওয়ার্ক, দক্ষতা এবং স্বাধীনতা ও নিরপেক্ষতা কমিউনিটি ভিত্তিক ব্যবস্থার মধ্যে নিহিত। এটা উন্নয়ন ও বিপর্যয়ের প্রতিক্রিয়া অংশীদার হিসেবে মানবতাবাদের মান উন্নত করার জন্য কাজ করে। এটা ঝুঁকিপ্রবন জনগণের স্বার্থে কাজ করতে সিদ্ধান্ত গ্রহণকারীদের প্ররোচিত করে। এটা সুস্থ এবং নিরাপদ সম্প্রদায়ের সক্রিয় করা, দুর্বলতা কমাতে স্থিতিস্থাপকতা জোরদার এবং বিশ্বের শান্তির সংস্কৃতি লালনপালন করাতে কাজ করে।
আইএফআরসি এবং তার সদস্যের কাজ ও কৌশলে যে সাত মৌলিক নীতিমালা রয়েছে, তা হলোঃ মানবতা, ন্যায়, নিরপেক্ষতা, স্বাধীনতা, স্বেচ্ছাসেবী সেবা, ঐক্য ও সার্বজনীনতা.।
কুক দ্বীপপুঞ্জ জাতীয় ক্রিকেট দল

কুক দ্বীপপুঞ্জ জাতীয় ক্রিকেট দল আন্তর্জাতিক ক্রিকেটে নিউজিল্যান্ড-এর অধীন কুক দ্বীপপুঞ্জ-এর প্রতিনিধিত্ব করে। তারা ২০০০ সালে আইসিসি-এর সদস্যপদ লাভ করে। 
তারা তাদের আন্তর্জাতিক ক্রিকেটে অভিষেক ঘতায় ২০০১ সালের প্যাসিফিকা চ্যাম্পিয়নশিপে অংশগ্রহণের মাধ্যমে। টুর্নামেন্টটিতে তারা ৮ দলের মধ্যে পঞ্চম হয়। পরের বছর তারা ১ ধাপ এগিয়ে ৪র্থ হয়। 
তারা ২০০৫ আইসিসি ইএপি ক্রিকেট কাপ-এ রানার্সআপ হয়ে ২০১১ বিশ্বকাপের বাছাইপর্বে প্রবেশ করে। এই ফল তাদের ২০০৬ আইসিসি ইএপি ক্রিকেট ট্রফি-তে স্থান দেয়, যেখানে তারা ফিজির কাছে পরাজিত হয়ে দ্বিতীয় স্থানে থেকে শেষ করে। এর ফলে তারা ২০০৭ সালের বিশ্ব ক্রিকেট লীগ তৃতীয় বিভাগ-এ অংশগ্রহণ করার যোগ্যতা অর্জন করতে ব্যর্থ হয়।
১৯৮৮ গ্রীষ্মকালীন অলিম্পিকে ভুটান

ভুটান দক্ষিণ কোরিয়ার সিউলে অনুষ্ঠিত ১৯৮৮ গ্রীষ্মকালীন অলিম্পিকে প্রতিদ্বন্দ্বিতা করে।
১৯৯২ গ্রীষ্মকালীন অলিম্পিকে ভুটান

ভুটান স্পেনের বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকে প্রতিদ্বন্দ্বিতা করে।
তাদের তৃতীয় অলিম্পিক তীরন্দাজী প্রতিযোগিতায় ভুটান ৩ জন পুরুষ এবং ৩ জন মহিলা প্রেরণ করে। কোন ভুটানি তীরন্দাজ শেষ আটে পৌছোতে পারেনি।
১৯৮৪ গ্রীষ্মকালীন অলিম্পিকে ভুটান

ভুটান প্রথমবারের মত মার্কিন যুক্তরাষ্ট্রের লস অ্যাঞ্জেলেসে অনুষ্ঠিত ১৯৮৪ গ্রীষ্মকালীন অলিম্পিকে প্রতিদ্বন্দ্বিতা করে।
১৯৯৬ গ্রীষ্মকালীন অলিম্পিকে ভুটান

ভুটান মার্কিন যুক্তরাষ্ট্র এর আটলান্টায় অনুষ্ঠিত ১৯৯৬ গ্রীষ্মকালীন অলিম্পিকে প্রতিদ্বন্দ্বিতা করে।
তাদের চতুর্থ অলিম্পিক তীরন্দাজী প্রতিযোগিতায় ভুটান ১ জন পুরুষ এবং ১ জন মহিলা প্রেরণ করে। তারা একটি ম্যাচও জিততে পারেনি।